2020: Ανασκόπηση αλά... σινεμά\n2020: Χρονιά απώλειας και αγώνων\n2020, η χρονιά που άλλαξε περισσότερο από κάθε άλλη τον κόσμο έτσι όπως τον γνωρίζαμε αλλά και τις ζωές των ανθρώπων. Από κάποιους χαρακτηρίστηκε και ως το "έτος μηδέν", λόγω της φονικής πανδημίας του κορονοϊού.\nΑπ'τον κορονοϊό, λοιπόν, μέχρι την δίκη της ΧΑ και από την δολοφονία Floyd και το κίνημα Black Lives Matter μέχρι τον θάνατο του Μαραντόνα, στην τελευταία εκπομπή “Μουσική στο Celluloid” του 2020, επιχειρήσαμε μια ανασκόπηση της χρονιάς αλά... σινεμά, παραλληλίζοντας τα σημαντικότερα γεγονότα του 2020 με διάφορες κινηματογραφικές παραγωγές που μας έρχονται στο μυαλό…\nΟ θρίαμβος του streaming\nΑναμφίβολα, όσον αφορά την βιομηχανία του κινηματογράφου, το 2020 δεν συγκρίνεται με καμία άλλη χρονιά, απ’την απαρχή του μέσου. Δεκάδες παραγωγές αναβλήθηκαν, πρεμιερες μετατέθηκαν για το 2021 και πολλές άλλες βρήκαν τον δρόμο του online streaming απευθείας… Η κυριαρχία της βιομηχανίας του streaming ήταν καθολική στο πέρασμα του 2020, αποδεικνύοντας πως, χωρίς αμφιβολία, το μέλλον της ανήκει.\nΣτον επιχειρηματικό στίβο η πανδημία του κορονοϊού αφήνει πίσω της πολλούς χαμένους και λίγους, μετρημένους στα δάχτυλα, που χαμογελούν. Και επειδή οι πρώτοι είναι τόσοι πολλοί που δεν έχει καν νόημα να τους απαριθμήσουμε ας σταθούμε στους δεύτερους που χονδρικά είναι τα σούπερ μάρκετ, οι φαρμακευτικές εταιρείες, η βιομηχανία... μαγιάς (εξαφανίστηκε από τα ράφια των καταστημάτων σε όλο τον κόσμο) και η βιομηχανία του streaming.\nΗ τελευταία αποτελεί πλέον την κυρίαρχη τάση στον χώρο της οικιακής, και όχι μόνο, διασκέδασης όσο και στον τομέα της παραγωγής. Για να μία έχουμε μία αίσθηση των μεγεθών της χρονιάς που κλείνει -τα οριστικά, ετήσια, νούμερα θα τα έχουμε την προσεχή άνοιξη- η Netflix, κατάφερε τον Ιούλιο να γίνει η μεγαλύτερη εταιρεία στον χώρο της διασκέδασης και των media με βάση την χρηματιστηριακή της κεφαλαιοποίηση ξεπερνώντας παραδοσιακούς παίκτες όπως η Walt Disney, η AT&T και η Comcast Corp.\nΈνας Ιός Αλλάζει τον Κόσμο μας\nΚαι ποια ήταν η αιτία; Προφανώς η φονική πανδημία του κορονοιου. Το 2020 χαρακτηρίζεται ως “έτος 0” της γενιάς μας που θα μνημονευεται για δεκαετίες, όπου ένας ιός αλλάζει τον κόσμο. Κανένας τομέας της ανθρώπινης δραστηριότητας δεν έμεινε ανεπηρέαστος, καμία χώρα δεν εξαιρέθηκε από τον πένθος των απωλειών. Τη στιγμή, που οι χώρες έκλειναν η μία μετά την άλλη για να προστατεύσουν τον πληθυσμό τους, οι άνθρωποι της επιστήμης επιδόθηκαν σε έναν άλλο στίβο μάχης, στη μάχη με το χρόνο, για να βρεθεί το πολυπόθητο εμβόλιο, που το τελευταίο διάστημα μονοπολεί στις δημοσιογραφικές πηγές, ξεχνώντας (ή καλύτερα αποκρύπτοντας) τις εγκληματικές ευθύνες των κυβερνήσεων, που αφησαν τα εθνικά συστήματα υγείας αθωράκιστα και ευάλωτα σε τετοιες συγκυρίες. Λίγο πριν από τη λήξη, λοιπόν, αυτού του δυστοπικού χρόνου, είχαμε στα χέρια μας όχι ένα, ούτε δύο, αλλά περισσότερα διαφορετικά εμβόλια. Έτσι για άλλη μια φορά η επιστήμη, προσέφερε απλόχερα ένα αίσθημα ανακούφισης σε όλο τον πλανήτη. Ο "πόλεμος" βέβαια, δεν έχει τελειώσει ακόμα. Ο δρόμος της οριστικής λύτρωσης είναι μακρύς και επώδυνος. Κάναμε, όμως, το πρώτο βήμα προς ένα νέο κόσμο… Κι αν κάτι είναι αυτό που πρέπει να μας μείνει, μετά απ’αυτόν τον περίεργο χρόνο είναι ότι πρέπει να διεκδικήσουμε και να ενώσουμε τις φωνές μας με τους μαχόμενους υγειονομικούς που διεκδικούν ένα θωρακισμένο και καθολικά δημόσιο και δωρεάν σύστημα υγείας για ολους.\nΜια ταινία που δεν γινεται να λείπει απ’το συγκεκριμένο αφιέρωμα. Αναμφίβολα είναι η πρώτη ταινία που έρχεται στο μυαλό μας, σκεπτόμενοι το 2020. Ότι έκανε το 2002 ο Danny Boyle με τα ζόμπι, το κάνει κι ο Soderbergh με τις επιδημίες. Παίρνει ένα θέμα που έχει ξεχειλώσει, έχοντας ήδη διαμορφώσει τα κλισέ του, και το παρουσιάζει με απόλυτη σοβαρότητα κι απόλυτη ευθύνη προς τον ανήσυχο θεατή. Με αυτό αποδεικνύει την χειρότερη αλήθεια όλων: ότι η πραγματικότητα μπορεί να ξεπερνά σε τρόμο την φαντασία. Έτσι, μην περιμένετε να δείτε το κλασικό θρίλερ, αλλά μια ιδέα περί του τι θα συμβεί αν ξεσπάσει κάτι που όλοι απευχόμαστε με πανικό, θα σας έλεγα πριν από ένα χρόνο. Σήμερα, όμως, παρακολουθώντας την συγκεκριμένη ταινία, το μόνο σίγουρο είναι οτι θα ανατριχιαζουμε σε πολλές σκηνές, καθώς θα δούμε μια αφάνταστη ομοιότητα με γεγονότα και πράγματα που εκτυλίχθηκαν το προηγούμενο διάστημα. Η ταινία μιλάει για τη δύναμη του φόβου, αλλά περισσότερο φαίνεται με αυτήν ο σκηνοθέτης να πολεμάει τον προσωπικό του φόβο. Μπορεί να μιλάμε για έλεγχο του φόβου, αλλά ο ελλοχεύον θάνατος δεν είναι κάτι που βλέπεται με ευκολία κατάματα... Την φόρμα του φιλμ την έχουμε ξαναδεί στο Traffic και πολύ σοφά την επιλέγει εκ νέου ο Soderbergh. Με αυτήν, περικυκλώνει σε παγκόσμιο επίπεδο το θέμα του χωρίς να χρειάζεται να γίνει «επικός». Επιμένει στον τομέα της ψυχολογίας και γενικά στον άνθρωπο, πέρα από υπερβολές. Η δε επιμονή του στον επιστημονικό τομέα, υπάρχει για να καλύψει ακόμα πιο -ρεαλιστικά- καταρτισμένα το θέμα του. Αναμφίβολα χαρακτηρίζεται από ρεαλιστικό κλίμα, τεταμένη ατμόσφαιρα, γρήγορους ρυθμούς, αγωνία και καλό καστ. Ίσως η καλύτερη ταινία που έχει παράξει το Χόλυγουντ με θέμα το ξέσπασμα μιας πανδημίας.\nΠρόβλεψη κατά λάθος;\nΗ πλησιέστερη αναλογία με τις επιπτώσεις του «Contagion» θα ήταν ο θάνατος ενός διάσημου, κάτι που θα δημιουργούσε καινούργιο ενδιαφέρον για τις εν πολλοίς άγνωστες ταινίες του. Πιο σπάνιες, πάλι, είναι οι περιπτώσεις όπου οι ταινίες κάνουν προβλέψεις κατά λάθος ή καλλιεργούν ακουσίως ορισμένες θεωρίες συνωμοσίας για το μέλλον. Οι κακοί στο «Ένα σκληρό φιλί για καληνύχτα», από τα καλύτερα φιλμ της δεκαετίας του 1990, αποδεικνύεται ότι είναι αμερικανοί αξιωματούχοι, οι οποίοι σχεδιάζουν μια τρομοκρατική επίθεση για να κατηγορήσουν «τους μουσουλμάνους» και να αποσπάσουν αύξηση στον προϋπολογισμό της υπηρεσίας τους (αναφέρουν ακόμη και την επίθεση με βόμβα στο Παγκόσμιο Κέντρο Εμπορίου το 1993). Το θρίλερ «Πολιορκία» του Εντουαρντ Ζούικ, με υπόθεση για την τρομοκρατία, γυρίστηκε το 1998, αλλά έμοιαζε τόσο οικείο μετά την 11η Σεπτεμβρίου 2001 που το Πεντάγωνο διοργάνωσε τριήμερο συνέδριο με σεναριογράφους και παραγωγούς του Χόλιγουντ. Σε αυτό έριξαν όλοι ιδέες για περιπτώσεις του «χειρότερου σεναρίου» ώστε να πάρουν προληπτικά μέτρα για μελλοντικές τρομοκρατικές επιθέσεις.\nΣε μία σύντομη ανασκόπηση στη χρονιά που πέρασε παρατηρούμε ότι πολλές ήταν οι προσωπικότητες που «έφυγαν» από τη ζωή. Θα σταθούμε μόνο σε μερικές σημαντικές προσωπικότητες του αθλητισμού και των τεχνών...\n>> 26/1: Κόμπι Μπράιαντ, 41 ετών, πρώην μπασκεμπολίστας των Lakers, πέντε φορές πρωταθλητής του NBA, πέθανε σε συντριβή ελικοπτέρου. Ο θάνατος του συντάραξε ολόκληρο τον πλανήτη.\n>> 25/11: Ντιέγκο Μαραντονα 60 ετών, Αργεντίνος διεθνής ποδοσφαιριστής, που θεωρείται ο καλύτερος παίκτης όλων των εποχών.\nΣυμμετείχε σε τέσσερα Παγκόσμια Κύπελλα με την Εθνική ομάδα της Αργεντινής και σε αυτό του 1986 στο Μεξικό είχε κατακτήσει το τρόπαιο στον τελικό επί της Δ. Γερμανίας, αλλά και τη Χρυσή Μπάλα ως ο καλύτερος παίκτης της διοργάνωσης. Σε αυτό το Μουντιάλ είχε πετύχει και τα δύο τέρματα στο 2-1 του προημιτελικού απέναντι στην Αγγλία, δύο τέρματα που έχουν μείνει στην ιστορία του αθλήματος (με το «χέρι του Θεού» αλλά και με το ... απίστευτο ταλέντο του, περνώντας όλους τους Άγγλους). Το δεύτερο είχε καταγραφεί και ως το «Γκολ του αιώνα» από τους ψηφοφόρους της ΦΙΦΑ το 2002.\nΤον λάτρεψαν σα θεό όπου κι αν έπαιξε, έζησε μια πολυσυζητημένη και σκανδαλώδη προσωπική ζωή, έκατσε δίπλα σε παγκόσμιους ηγέτες, ενώ ουδέποτε πέρασαν απαρατήρητα τα όσα είχε να πει. Ο Ντιέγκο Αρμάντο Μαραντόνα μπορεί να μην είναι πλέον μαζί μας, ωστόσο ο κινηματογράφος πρόλαβε να καταγράψει στη μεγάλη οθόνη τη θυελλώδη περσόνα του, παρότι ο ίδιος ελάχιστες φορές θέλησε να ανοιχτεί μπροστά στην (κινηματογραφική) κάμερα.\nMaradona (2008) - Emir Kusturica\n>> 5/2: Κερκ Νταγκλας, 103 ετών, από τα τελευταία ιερά τέρατα του Χόλιγουντ, πολλές ερμηνείες του οποίου θεωρούνται κλασικές, όπως αυτή στην ταινία Σπάρτακος (1960, σε σκηνοθεσία Στάνλεϊ Κιούμπρικ).\nΟ Κερκ Ντάγκλας ήταν ηθοποιός, παραγωγός και σκηνοθέτης του θεάτρου και του κινηματογράφου. Στην 70χρονη καριέρα του εμφανίστηκε σε περίπου 100 ταινίες και αναδείχθηκε σε έναν από τους πιο μεγάλους καλλιτέχνες του Χόλιγουντ.\nΤο κινηματογραφικό του ντεμπούτο έγινε το 1946 στην ταινία «Αμαρτωλές γυναίκες» του Λιούις Μάιλστοουν. Ηταν υποψήφιος τρεις φορές για Οσκαρ Α' Ανδρικού Ρόλου: «Φλογισμένα Πάθη» του Μαρκ Ρόμπσον, «Η ωραία και το κτήνος» του Βινσέντε Μινέλι και «Η ζωή ενός ανθρώπου» του Βινσέντε Μινέλι, όπου υποδύθηκε τον ζωγράφο Βαν Γκογκ. Το 1955 δημιούργησε την εταιρεία κινηματογραφικών παραγωγών «Bryna Productions». Ανάμεσα στις ταινίες που χρηματοδότησε και πρωταγωνίστησε ήταν το πολεμικό δράμα «Σταυροί στο Μέτωπο» (1957) και το ιστορικό δράμα «Σπάρτακος» (1960). Το 1963 έπαιξε στο «Μπροντγουέι» στο θεατρικό έργο του Κεν Κέσεϊ «Στη Φωλιά του Κούκου». Τη δεκαετία του '70 σκηνοθέτησε ταινίες και τη δεκαετία του '80 ασχολήθηκε και με τη συγγραφή βιβλίων. Το 1996 τιμήθηκε με Οσκαρ για το σύνολο του έργου του στον κινηματογράφο.\nΤο όνομα του Κερκ Ντάγκλας θα μείνει στην ιστορία και για έναν ακόμα λόγο. Ηταν από αυτούς που πρωταγωνίστησαν στην προσπάθεια να σπάσει η λεγόμενη «μαύρη λίστα» του Χόλιγουντ, ο αποκλεισμός δηλαδή ηθοποιών, σκηνοθετών και σεναριογράφων διότι συνδέονταν με το κομμουνιστικό κίνημα ή θεωρούνταν συμπαθούντες του Κομμουνιστικού Κόμματος. Ο ίδιος είχε εξομολογηθεί πως αισθανόταν μεγαλύτερη υπερηφάνεια γι' αυτό, παρά για οποιονδήποτε ρόλο του. Ολα ξεκίνησαν όταν ο Κερκ Ντάγκλας αποκάλυψε ότι ο Ντάλτον Τράμπο ήταν ο σεναριογράφος της νέας ταινίας του, «Σπάρτακος». Μάλιστα, όταν η ταινία έκανε πρεμιέρα, το όνομα του Τράμπο εμφανιζόταν στην οθόνη.\nΟ Τράμπο ήταν ένας από τους περίφημους «Δέκα» του Χόλιγουντ, που αρνήθηκαν να καταθέσουν στην Επιτροπή Αντιαμερικανικών Υποθέσεων. Γι' αυτή του την ενέργεια φυλακίστηκε για 11 μήνες και στη συνέχεια κατέφυγε στο Μεξικό, όπου έγραφε σενάρια για μεξικάνικες ταινίες και βιβλία. Εστελνε επίσης σενάρια στο Χόλιγουντ με ψευδώνυμο ή χρησιμοποιώντας άλλο πρόσωπο. Για δύο από αυτά τα σενάρια κέρδισε και Οσκαρ, χωρίς όμως να αναγράφεται το όνομά του.\nΤο 2015 κυκλοφόρησε η ταινία «Τράμπο» του Τζέι Ρόουτς. Με αφορμή την ταινία ο Κερκ Ντάγκλας μίλησε για αυτή την εποχή.\n«Είναι μια περίοδος που θυμάμαι καλά. Οι επιλογές ήταν δύσκολες. Οι συνέπειες ήταν επίπονες και πολύ αληθινές. Στη διάρκεια του "μακαρθισμού" είχα φίλους που εξορίστηκαν, γιατί κανείς δεν τους προσλάμβανε, ηθοποιούς που αυτοκτόνησαν πάνω στην απελπισία τους. Η συμπρωταγωνίστριά μου στην ταινία "Αστυνομική Ιστορία", Λι Γκραντ, δεν μπορούσε να δουλέψει για δώδεκα χρόνια, αφού αρνήθηκε να καταθέσει εναντίον του συζύγου της, μπροστά στην Επιτροπή Αντιαμερικανικών Υποθέσεων. Απειλήθηκα ότι αν χρησιμοποιούσα έναν συγγραφέα που βρισκόταν στη "μαύρη λίστα" για την ταινία μου "Σπάρτακος", τον φίλο μου Ντάλτον Τράμπο, συγκεκριμένα, θα χαρακτηριζόμουν ως φιλοκομμουνιστής και αυτό θα σηματοδοτούσε το τέλος της καριέρας μου. Ερχονται, όμως, καιροί που κάποιος πρέπει να παλέψει για τις αρχές του. Είμαι τόσο περήφανος για τους συναδέλφους μου ηθοποιούς που χρησιμοποιούν τη δημόσια επιρροή τους, για να μιλήσουν ανοιχτά ενάντια στην αδικία».\nΤο 1991 τιμήθηκε από την Ενωση Σεναριογράφων σε αναγνώριση αυτής της πράξης του.\nΓια περισσότερες πληροφορίες για την περίοδο της Μαύρης Λίστας του Χόλιγουντ, μπορείτε να ανατρέξετε στο αντιστοιχο επεισόδιο:\n>> 8/3: Μαξ Φον Σιντοφ, 90 ετών, Γαλλοσουηδός ηθοποιός τον οποίο ανακάλυψε ο Σουηδός σκηνοθέτης Ινγκμαρ Μπέργκμαν.\n>> 16/4: Λουίς Σεπούλβεδα, 70 ετών, καταξιωμένος και στρατευμένος Χιλιανός συγγραφέας, που είχε εξοριστεί από τη χώρα του επί δικτατορίας Αουγκούστο Πινοσέτ, πέθανε στην Ισπανία από την Covid-19.\nΓεννήθηκε στο Οβάγιε της επαρχίας Λιμαρί, στη βόρεια Χιλή. Αφού τελείωσε το Γυμνάσιο στο Σαντιάγο σπούδασε θεατρική σκηνοθεσία στο Εθνικό Πανεπιστήμιο της Χιλής. Διατέλεσε ηγέτης του φοιτητικού κινήματος τα χρόνια των σπουδών όντας μέλος του Κομμουνιστικού Κόμματος της Χιλής.\nΑργότερα έγινε μέλλος του Σοσιαλιστικού Κόμματος και μετά το πραξικόπημα Πινοσέτ το 1973 συνελήφθη. Το 1977 εγκατέλειψε τη Χιλή. Στον Ισημερινό συναντήθηκε με τους Ινδιάνους Shuar και αναφέρεται στην εμπειρία τους μαζί τους στο διεθνές μπεστ σέλερ “Ένας γέρος που διαβάζει μυθιστορήματα αγάπης”. Συμμετείχε στην επανάσταση των Σαντινίστας και στη συνέχεια πήγε στο Αμβούργο. Κατοικούσε στην Ισπανία για 23 χρόνια, όπου είναι ιδρυτής και διευθυντής της Ibero-American Book Fair στη Gijón.\nΚαταξιωμένος συγγραφέας (ποιητής, πεζογράφος, δραματουργός και σκηνοθέτης), αλλά ασχολήθηκε και με τη δημοσιογραφία. «Πλήρωσε» με βασανιστήρια, φυλακή και αυτοεξορία το γεγονός ότι αγωνίστηκε κατά των τυράννων και εκμεταλλευτών -ξένων και εγχώριων- της πατρίδας του Χιλής και για την ανάδειξη της Κυβέρνησης Εθνικής Ενότητας. Υπήρξε, μάλιστα, μέλος της προσωπικής φρουράς του Σαλβαδόρ Αλιέντε.\nNowhere (2002) - Luis Sepúlveda\nΟ Σεπούλβεδα γύρισε κάποιες λίγες ταινίες με την πιο γνωστή του το Nowhere/Πουθενά (2002). Σε μια από τις αναρίθμητες δικτατορίες στη Λατινική Αμερική. Ένας εγκαταλελειμμένος σιδηροδρομικός σταθμός. Ονομάζεται απλώς “Πουθενά” και χρησιμοποιείται ως στρατόπεδο συγκέντρωσης κι εξόντωσης αντιφρονούντων. Ένας φοιτητής με πάθος για το μποξ, ένας γκέι μάγειρας, ένας παράξενος καθηγητής, ένας εργάτης με πάθος για το μπολερό κι ένας κουρέας που χορεύει τανγκό θα συνατηθούν εκεί, κρατούμενοι για τις ιδέες τους. Φρουρούνται από αδίστακτους εκτελεστές, όμως η κτηνωδία που τους περιβάλλει, δεν θα καταβάλει την ανθρωπιά τους. Ένας τυχοδιώκτης, ένα όμορφο κορίτσι κι ένας άνθρωπος της ερήμου θα σταθούν στο πλάι τους, για να τους βοηθήσουν να ξεφύγουν από τα σχέδια των φυλάκων τους.\n>> 29/4: Ιρφάν Καν, 53 ετών, σταρ του Μπόλιγουντ αλλά και του Χόλιγουντ χάρη σε ταινίες όπως "Slumdog Millionaire", "Jurassic World" και η " Η Ζωή του Πι".\n>> 12/5: Μισέλ Πικολι, 94 ετών, θρύλος του γαλλικού σινεμά\n>> 6/6: Ένιο Μορικόνε, 91 ετών, Ιταλός συνθέτης, που ‘έντυσε’ μουσικά πάνω από 500 ταινίες. Συνέδεσε κυρίως το όνομά του με τον σκηνοθέτη Σέρτζιο Λεόνε, με τον οποίο συνεργάστηκε στα "σπαγγέτι γουέστερν" με πρωταγωνιστή τον Κλιντ Ίστγουντ την περίοδο του '60, αλλά και στην ταινία "Κάποτε στην Αμερική".\nΟι συνεργασίες του με τον Σέρτζιο Λεόνε ήταν αυτές που του απέφεραν την παγκόσμια αναγνώριση και που οδήγησαν σκηνοθέτες όπως οι Παζολίνι, Μπερτολούτσι, Στόουν, Πάλμα και Τζουζέπε Τορνατόρε να τον εμπιστευτούν στη μουσική επένδυση των έργων τους. Σήμα κατατεθέν του η απλότητα της μουσικής του.\nΘεωρούσε τον αυτοσχεδιασμό πρωτοποριακό και ριψοκίνδυνο και στενοχωριόταν που δεν έγινε ευρέως γνωστός και για αυτό το είδος της μουσικής του. Εγραψε, επίσης, το επίσημο τραγούδι για το Παγκόσμιο Κύπελλο Ποδοσφαίρου 1978.\nΟ Μορικόνε διακρίθηκε στο Χόλιγουντ, συνθέτοντας μουσική για Αμερικανούς σκηνοθέτες, όπως οι Μπράιαν ντε Πάλμα, Μπάρι Λέβινσον, Μάικ Νίκολς και Ολιβερ Στόουν. Στον 21ο αιώνα, η μουσική του Μορικόνε χρησιμοποιήθηκε ξανά στην τηλεόραση και σε ταινίες όπως αυτές του Κουέντιν Ταραντίνο.\nΟι συνθέσεις του Μορικόνε αποδείχθηκαν μοναδικές, εμπνευσμένες τόσο από τα σπουδαία έργα του κλασικού ρεπερτορίου όσο και από τους ωραίους ήχους της καθημερινής ζωής. Η μουσική του συνδύαζε έτσι διακριτικούς ήχους όπως η ηλεκτρική κιθάρα, το παν φλάουτο, οι σφυρίχτρες, οι καμπάνες, ακόμη και οι ήχοι των ζώων, όλα συνοδευόμενα από μια συμφωνική ορχήστρα. Η επιρροή της κλασικής μουσικής υπάρχει σε ολόκληρη τη μουσική σύνθεση του Μορικόνε. Θεωρούσε ότι η μουσική για τις ταινίες πρέπει να έχει ζωή και έξω από αυτές.\nΤο 2007, ο Μορικόνε παρέλαβε το τιμητικό Οσκαρ «για τη μαγευτική και πολυπρόσωπη συνεισφορά του στην τέχνη της μουσικής για ταινίες». Είχε προταθεί για άλλα πέντε Οσκαρ την περίοδο 1979 - 2001. Επίσης, παρέλαβε και το Οσκαρ Καλύτερης Πρωτότυπης Μουσικής το 2016 για τη μουσική της ταινίας «Μισητοί 8» του Ταραντίνο. Ο Μορικόνε έχει κερδίσει τρία βραβεία Γκράμι, τρεις Χρυσές Σφαίρες, έξι BAFTA, δύο Βραβεία Ευρωπαϊκού Κινηματογράφου, έναν τιμητικό Χρυσό Λέοντα και ένα Πολικό Μουσικό Βραβείο.\nΓια περισσότερες πληροφορίες για τα Σπαγγέτι Γουέστερν και τον Ένιο Μορικόνε, μπορείτε να ανατρέξετε στο αντιστοιχο επεισόδιο:\n>> 26/7: Ολίβια ντε Χάβιλαντ, 104 ετών, η Μέλανι από το «Όσα παίρνει ο άνεμος» του 1939.\nΗ κλάσσική αυτή, πλέον, ταινία, ήρθε ξανά στο προσκήνιο μετά από τις διαδηλώσεις του κινήματος Black Lives Matter, αφού χαρακτηρίστηκε από πολλούς ρατσιστική. Η ταινία μάλιστα αποσύρθηκε από την πλατφόρμα HBO Max εν μέσω των εκδηλώσεων του κινήματος διαμαρτυρίας κατά του ρατσισμού και της αστυνομικής βίας εναντίον των μαύρων στις Ηνωμένες Πολιτείες. Η εμβληματική ταινία, διάρκειας άνω των 3,5 ωρών, του 1939, θεωρείται από ορισμένους πανεπιστημιακούς ως εργαλείο στα χέρια του ρεβιζιονισμού των απολογητών του Νότου και της ιστορίας της δουλείας παρουσιάζοντας μία ρομαντική όψη του Νότου και μία πολύ καλλωπισμένη πλευρά της δουλείας, με το υπηρετικό προσωπικό ικανοποιημένο από την μοίρα του και εργαζόμενο υπό τους συνήθεις όρους εργασίας των εργαζομένων. «Αυτός ο εξωραϊσμός μιας σκοτεινής περιόδου της αμερικανικής Ιστορίας είναι έργο πολύ οργανωμένων κινημάτων στις πολιτείες που ανήκαν στην Συνομοσπονδία κατά την διάρκεια του Εμφυλίου Πολέμου, που προσπαθούν να δώσουν στον αμερικανικό Νότο εκείνης της εποχής μία παρουσιάσιμη εικόνα. Βασικό σημείο, η ιδεολογία της ‘’Lost Cause’’ (Χαμένη Υπόθεση) υποστηρίζει ότι οι Πολιτείες του Νότου πολέμησαν για την πολιτική τους ανεξαρτησία, την απειλούμενη από τον Βορρά, και όχι για την διατήρηση της δουλείας, πράγμα που αντιβαίνει στην ιστορική αλήθεια» τονίζουν οι πανεπιστημιακοί. «Το Όσα παίρνει ο Άνεμος είναι το προϊόν μίας εποχής και απηχεί φυλετικές προκαταλήψεις που ήταν κοινός τόπος στην αμερικανική κοινωνία», σχολίασε εκπρόσωπος της HBO Max για να εξηγήσει την απόφαση για την απόσυρση από την πλατφόρμα της ταινίας των οκτώ Οσκαρ. Για την εταιρεία, η διατήρηση της ταινίας στον κατάλογό της «χωρίς εξήγηση ή καταγγελία αυτού του δεδομένου θα ήταν ανεύθυνη». Η πλατφόρμα θα περιλάβει και πάλι της ταινία στον κατάλογό της, αλλά με μία πλαισίωση που θα εντάσσει το έργο στην εποχή του.\n>> 10/09: Νταϊάνα Ριγκ, 82 ετών, Βρετανίδα ηθοποιός, έγινε γνωστή τη δεκαετία του 1960, για την εμφάνισή της στην εικονική βρετανική κατασκοπευτική σειρά «The Avengers» ως Έμα Πιλ. Τα τελευταία χρόνια, συμμετείχε στη δημοφιλή σειρά φαντασίας «Game of Thrones», στην οποία υποδύθηκε τον χαρακτήρα της Ολένα Τάιρελ.\n>> 30/09: Κινο, 88 ετών, Αργεντίνος σκιτσογράφος, δημιουργός της χάρτινης ηρωίδας Μαφάλντα, που οι ιστορίες της συνδυάζουν το χιούμορ και το κοινωνικό σχόλιο.\nΗ Μαφάλντα είναι ένα πεντάχρονο κοριτσάκι, με αντίληψη ενηλίκου. Είναι πολιτικοποιημένη. Ενδιαφέρεται για τον άνθρωπο, την παγκόσμια ειρήνη και επαναστατεί για όλα τα στραβά που βλέπει γύρω της. Είναι πανέξυπνη, ευγενική, περίεργη και αμετανόητα απαισιόδοξη. Αγαπά την οικογένειά της, αλλά μισεί τη σούπα. Λατρεύει τους Beatles και θέλει να γίνει διερμηνέας στον ΟΗΕ, όταν μεγαλώσει.\nΟ χαρακτήρας της Μαφάλντα πλάστηκε από τον Κίνο το 1962 για τις ανάγκες ενός διαφημιστικού κόμικς. Το σχέδιο, όμως, ναυάγησε. Δύο χρόνια αργότερα, ο Κίνο ξαναθυμήθηκε τη Μαφάλντα και τη μετέτρεψε σε ηρωίδα ενός κόμικ, που άρχισε να δημοσιεύεται από τις 29 Σεπτεμβρίου 1964 στο εβδομαδιαίο περιοδικό «Primera Plan». Η σειρά άλλαξε πολλές φορές εκδοτικό μέσο και ολοκλήρωσε τον κύκλο της το 1973.\n>> 31/11: Σον Κονερι, 90 ετών, Βρετανός ηθοποιός, έγινε ευρέως γνωστός ενσαρκώνοντας τον πράκτορα Τζέιμς Μποντ. Μέχρι και σήμερα θεωρείται ο καλύτερος «007» που εμφανίστηκε ποτέ στη μεγάλη οθόνη. Έχει παίξει σε αναρίθμητες ταινίες του Χόλιγουντ όπως στον “Βράχο”, το “Όνομα του Ρόδου” και πολλές πολλές άλλες. Αλλά θα ήθελα να σταθούμε σε μια προσωπική μου αδυναμία, το Highlander.\nΔεν ξέρω πόσοι από εσάς δεν έχουν δει το Highlander αλλά υποθέτω πως είστε λίγοι. Άλλωστε είναι μία από τις ταινίες που έχουν αφήσει ανεξίτηλα αποτυπώματα στην ποπ κουλτούρα- ποιος δεν έχει πει έστω και μια φορά τη φράση «There can be only one!» ακόμα και όταν αναφέρεται σε ένα πιάτο με τηγανιτές πατάτες; Για τους υπόλοιπους, όσους με ύφος χιλίων καθηγητών του New York Film School αρκείστε σε ένα «μπα, δεν είναι του τύπου μου» τι να πούμε; Προσοχή στα κεφάλια σας.\n«Από την αυγή του χρόνου ερχόμαστε, κινούμενοι αθόρυβα στους αιώνες. Ζώντας πολλές μυστικές ζωές περιμένοντας την συγκέντρωση, όπου όσοι απομείνουν θα παλέψουν ως τον τελευταίο. Κανείς δεν ήξερε ότι είμαστε ανάμεσά σας… μέχρι τώρα». Τι μπορεί να ξεκινάει με μια τόσο επική εισαγωγή; Το έπος του Gilgamesh; Όχι, γιατί αμέσως μετά μπαίνει δυνατά το Princes of the Universe των Queen και αν δεν έχετε ήδη τη διάθεση για αποκεφαλισμούς ίσως το Highlander δεν είναι για εσάς, όπως έγραψε χαρακτηριστικά ο Θοδωρής Σαρλάς, στο cine.gr. ιστορία του γεννημένου τον 16ο αιώνα Αθάνατου Conner MacLeod και του μέντορά του Ramirez που αναλαμβάνει να τον προετοιμάσει για τη μεγάλη μάχη των Αθανάτων στη Νέα Υόρκη του 20ού αιώνα, έμελλε να γράψει μια ξεχωριστή σελίδα στο μεγάλο βιβλίο των κινηματογραφικών μύθων επιστημονικής φαντασίας. Υπεύθυνη του σεναρίου-ακροβάτη ανάμεσα στον παραδοσιακό «κέλτικο» μύθο και την μοντέρνα sci-fi περιπέτεια, η αιθεροβάμουσα φαντασία των φοιτητικών χρόνων του Gregory Widen, που μετουσιώθηκε σε εικόνες από την κάμερα του Russell Mulcahy. Αναμειγνύοντας τα εντυπωσιακά πλάνα των Σκωτσέζικων Highlands στο πρώτο μισό του φιλμ με την μουντή σκληράδα του απόκοσμου Νεοϋορκέζικου τοπίου στο δεύτερο, εκμεταλλευόμενος στο έπακρο την επιβλητική μορφή του Sean Connery στο ρόλο του καθηγητή ξιφασκίας και την νεανική φρεσκάδα του Christopher Lambert, και επενδύοντας την ιστορία με τους άλλοτε σκληρούς (“Princes of the Universe”, “Give me the Prize”) και άλλοτε μελωδικούς (“Who Wants to Live Forever”) ηχητικούς τόνους των Queen, το Highlander έχτισε γύρω από τον τίτλο του μια ολόκληρη δυναστεία ταινιών, μετατρέποντας ταυτόχρονα το δεύτερο μισό της δεκαετίας του `80 σε ένα κερδισμένο παιχνίδι στο στίβο των ταινιών φαντασίας. Μοιραία όμως ο χρόνος το προσπέρασε, με τα τέσσερα sequel απλά να στέκουν ως ανάμνηση μιας σημαντικής και πολυλατρεμένης δημιουργίας…\n>> 7/12: Νίκος Φιλιππόπουλος, 92 ετών, ηθοποιός και σκηνοθέτης. Έλαβε μέρος σε πολυάριθμες ραδιοφωνικές εκπομπές και ανέπτυξε εκτεταμένη σκηνοθετική δραστηριότητα: σκηνοθέτησε πολλά θεατρικά έργα ελληνικού και ξένου δραματολογίου, ιστορικά και λαογραφικά χρονικά, εκπομπές συνέχειας με θρησκευτικά θέματα κ.α. Διασκεύασε διάφορα θεατρικά κείμενα. Πρωτοεμφανίστηκε στο θέατρο το 1945. Από τότε και έως το 1982, έλαβε μέρος σε 62 παραστάσεις του Εθνικού Θεάτρου. Η πιο γνωστή παρουσία του στον κινηματογράφο ήταν η ερμηνεία του Θεμιστοκλή (αδελφού της Μάρως Κοντού), στην ταινία "Η γυνή να φοβήται τον άντρα".\n>> 31/12: Ρομπέρ Οσέν, 93 ετών, γάλλος ηθοποιός και σκηνοθέτης Ρομπέρ Οσέν, ιερό τέρας του θεάτρου, γνωστός για τον ρόλο του ως κόμη ντε Περάκ στην «Αγγελική» και για τις μεγαλειώδεις μουσικές κωμωδίες του όπως «Οι Άθλιοι».\nΑλλάζοντας κλίμα, αναμφίβολα μια από τις σημαντικότερες στιγμές της περσινής χρονιάς ήταν η ιστορική απόφαση της καταδίκης της Χρυσής Αυγής ως εγκληματική οργάνωση.\nΤο πρωί της 7ης Οκτωβρίου του 2020 υπήρχε μία νευρικότητα μέσα στην αίθουσα πολλαπλών χρήσεων του Εφετείου της Αθήνας. Τα δημοσιογραφικά συνεργεία είχαν παραταχθεί στον προαύλιο χώρο από τα ξημερώματα. Συνδικάτα, εργαζόμενοι, συλλογικότητες συγκεντρώνονταν σταδιακά στη λεωφόρο Αλεξάνδρας, φτάνοντας τις πολλές χιλιάδες. Δικηγόροι, τόσο της πολιτικής αγωγής όσο και της υπεράσπισης, από νωρίς ανέμεναν στα έδρανα του Τριμελούς Εφετείου Κακουργημάτων. Εκείνη τη στιγμή ελάχιστοι γνώριζαν με σιγουριά ότι ένα χτύπημα κατά του φασισμού είχε επιτευχθεί, εκείνο το πρωινό. Λίγο μετά τις 11 το πρωί, κάτω από το άγρυπνο βλέμμα της Μάγδας Φύσσα, το Τριμελές Εφετείο Κακουργημάτων ξεκίνησε να δίνει τις απαντήσεις του.\nΗ δίκη της Χρυσής Αυγής ήταν μία ποινική δίκη στην οποία δικάστηκαν συνολικά 69 άτομα, μεταξύ των οποίων μέλη τοπικών οργανώσεων, στελέχη, ο Γιώργος Ρουπακιάς, δολοφόνος του Παύλου Φύσσα και ο γενικός γραμματέας της Χρυσής Αυγής, Νίκος Μιχαλολιάκος, οι οποίοι καταδικάστηκαν για διεύθυνση και ένταξη σε εγκληματική οργάνωση με βάση το άρθρο 187 του ελληνικού Ποινικού Κώδικα. Σημειώνεται ότι 18 εκ των κατηγορουμένων είχαν εκλεγεί βουλευτές με τη Χρυσή Αυγή τον Ιούνιο του 2012.\nΗ ποινική καταδίκη της ναζιστικής εγκληματικής οργάνωσης Χρυσή Αυγή ήταν μια πράξη αναγκαία. Η φυλάκιση της διευθυντικής ομάδας και των εκτελεστικών οργάνων ήταν μια πράξη αυτονόητη. Ο αγώνας, όμως, για να ηττηθεί οριστικά κι αμετάκλητα η ΧΑ, ο ναζισμός και οι παραφυάδες τους, σίγουρα δεν τελειώνει και δεν κρίνεται στις αίθουσες των δικαστηρίων. Πολύ περισσότερο ακόμη και σε νομικό επίπεδο.\nΕπειδή ξέρουμε πολύ καλά ότι ο φασισμός δεν πεθαίνει μόνος, αν ο ίδιος ο λαός δεν τον τσακίσει με την πάλη του, αν δε στρέψει τα πυρά του στη πηγή που τον γεννά, στο ίδιο το σύστημα, δεν θα εφησυχαστούμε ποτέ.\nΓιατί, όπως έγραφε ο Γερμανός κομμουνιστής ποιητής Μπέρτολτ Μπρεχτ:\nΑυτός είναι ο δρόμος, έτσι ώστε ο φασισμός, ο ναζισμός, η Χρυσή Αυγή και οι διάφορες άλλες παραφυάδες τους, είτε με το ωμό τους πρόσωπο, είτε και με το συγκαλυμμένο, δήθεν σοβαρό προσωπείο, να πάνε οριστικά εκεί που ανήκουν. Στον σκουπιδοτενεκέ, δηλαδή, της ιστορίας!\nΓια το συγκεκριμένο θέμα, μπορείτε να ανατρέξετε στο αντιστοιχο επεισόδιο της εκπομπής Μουσική στο Celluloid με τίτλο, «Ο φασισμός στον κινηματογράφο»:\nΠολλά ήταν τα ντοκιμαντέρ στην σειρά των προηγούμενων χρόνων εν αναμονή της δικής της ΧΑ.\nThe Rise of 'Golden Dawn' in Greece (2012) παραγωγή της Guardian,\nΝεοναζί: Το Ολοκαύτωμα της Μνήμης (2013) του Στέλιου Κούλογλου,\nΦασισμός Α.Ε. (2014) του Άρη Χατζηστεφάνου,\nΧρυσή Αυγή: Προσωπική Υπόθεση (2016) της Ανζελίκ Κουρούνη,\nκαι Τα Κορίτσια της Χρυσής Αυγής (2017) του Χάβαρντ Μπούστνες.\nΑλλάζοντας θέμα, άλλο όχι και κλίμα, δεν γινόταν να μην κάνουμε και μια αναφορά στο ζήτημα της κρατικής καταστολης, που το 2020 είχε την τιμητικής της, στην Ελλάδα, αλλά και στον υπόλοιπο πλανήτη.\nΗ κρίση της πανδημίας και η πραγματική ανάγκη για μέτρα υγειονομικής πρόληψης αποτέλεσε διεθνώς το έναυσμα, για τον περιορισμό ελευθεριών, που μέχρι σήμερα φάνταζαν σχετικά δεδομένες. Από το Ιράν, όπου οι έλεγχοι στα ΜΜΕ έγιναν εντατικότεροι μετά το ξέσπασμα της πανδημίας, μέχρι τις Ηνωμένες Πολιτείες όπου ο κορονοϊός έγινε η αιτία για να αυστηροποιηθούν οι έλεγχοι στα σύνορα, που επιδίωκε εδώ και χρόνια ο Ντόναλντ Τραμπ, γίναμε μάρτυρες λήψης μέτρων, τα οποία καταπιέζουν κεκτημένα δικαιώματα και ελευθερίες. Μέτρα, που ελήφθησαν με πρόσχημα την πανδημία, αλλά στην πραγματικότητα δεν προσφέρουν προστασία απ’ την μετάδοση του ιού.\nΧαρακτηριστική ήταν η καταστολή που δεχτηκαν οι διαδηλωτές στις 17 Νοέμβρη, με αφορμή τον εορτασμό της εξέγερσης του Πολυτεχνειου, που δέχτηκαν το αυταρχικό ντελίριο της κυβέρνησης, αν και τηρούσαν όλους τους υγειονομικούς κανόνες μέχρι κεραίας, σε αντιθεση με τα όργανα της τάξης, αλλά και στις 6/12, στις συμβολικές εκδηλώσεις που πραγματοποιήθηκαν για να τιμηθεί η μνήμη του 15χρονου δολοφονημένου μαθητή Αλέξανδρου Γρηγορόπουλου, επίσης, τηρώντας όλα τα υγειονομικά μέτρα προστασίας. Απέναντι σε αυτές τις εκδηλώσεις, η κυβέρνηση απάντησε με χιλιάδες συνωστισμένους αστυνομικούς, επιθέσεις χημικών και αύρας, αυταρχικές και χυδαίες πρακτικές, παρεμπόδιση προσέγγισης στο σημείο της δολοφονίας για να αφεθούν λίγα λουλούδια, συλλήψεις και μαζικές προσαγωγές, ακόμη και δικηγόρων της Πολιτικής Αγωγής στη δίκη της Χρυσής Αυγής.\nΌλα αυτά επιβεβαιώνουν για άλλη μια φορά, ότι τα μέτρα της κυβέρνησης δεν σκόπευαν στην προστασία της δημόσιας υγείας από την πανδημία, αλλά στη φίμωση των εργαζόμενων, του λαού και της νεολαίας και στη μονιμοποίηση πρακτικών καταστολής και αυταρχισμού, με πρόσχημα την πανδημία.\nΣτο Ισραήλ και τη Σιγκαπούρη, οι κυβερνήσεις επικαλέστηκαν την κρίση για το Covid-19 για να παρακολουθούν τις κινήσεις ανθρώπων σε κινητά τηλέφωνα. Στην Ινδία, τα μέλη του κυβερνώντος κόμματος κατηγόρησαν διαδηλωτές που εναντιώθηκαν νέους νόμους περί ιθαγένειας από τα μέσα Δεκεμβρίου του 2019, ενώ ο Covid-19 έγινε η αφορμή για φυλακίσεις μουσουλμάνων διαδηλωτών.\nΑποκορύφωμα όλων αυτών ήταν σίγουρα η δολοφονία του αφροαμερικανού Τζορτζ Φλόιντ, στις 25 Μαΐου, ο οποίος άφηνε την τελευταία του πνοή, έξω από παντοπωλείο στη Μινεάπολη της Μινεσότα, καθώς το γόνατο του αστυνομικού Ντέρεκ Σόβιν πίεζε τον λαιμό του επί οκτώ λεπτά και 46 δευτερόλεπτα. Ένα χαρτονόμισμα των 20 δολαρίων με το οποίο ο Φλόιντ πλήρωσε το πακέτο τσιγάρων που μόλις είχε αγοράσει, και το οποίο ο ταμίας του καταστήματος έκρινε ότι ήταν πλαστό, υπήρξε, υπήρξε ο λόγος που οδήγησε τον Σόβιν και τρεις ακόμη αστυνομικούς στον δρόμο του Φλόιντ.\n...αλλά και αγώνες\nΒίντεο που μεταδίδεται ευρέως στο διαδίκτυο, στο οποίο ο Φλόιντ ακούγεται να λέει "δεν μπορώ να αναπνεύσω", πυροδοτεί διαδηλώσεις στις οποίες σημειώνονται βίαια επεισόδια σε εύρος άνευ προηγουμένου από τη δεκαετία του 1960, με αίτημα μεταρρυθμίσεις κατά της αστυνομικής βίας και τον τερματισμό των φυλετικών ανισοτήτων υπό το σύνθημα "Black Lives Matter" (oι ζωές των μαύρων μετράνε).\nΟι διαμαρτυρίες εξαπλώνονται σε όλο τον κόσμο. Η οργή για την φυλετική βία, τις διακρίσεις και την κοινωνική ανισότητα σύντομα ξεπέρασε τα όρια των ΗΠΑ. Από το Λονδίνο ως την Αθήνα και από το Παρίσι ως το Όκλαντ, εκατομμύρια κόσμου βρέθηκε στους δρόμους για να φωνάξει ότι οι ζωές των μαύρων έχουν σημασία.\nΤελείως αυθόρμητα, μας ήρθε στο μυαλό η τελευταία παραγωγή του Σπάικ Λι, Da 5 Bloods του 2020, όπου για άλλη μια φορά ο Λι βάζει τα πράγματα στη θέση τους. Το «Da 5 Bloods» μοιάζει με μπάμπουσκα, ένα φιλμ που περιέχει κι άλλα στο εσωτερικό του. Ενα φιλμ που αλλάζει κάθε τόσο ύφος, μα που ακόμη κι αν είναι μαζί ταινία για το Βιετνάμ, για το «κυνήγι ενός θησαυρού», μια κωμωδία για μερικούς γκρινιάρηδες ηλικιωμένους άντρες και μια περιπέτεια στη ζούγκλα, στην καρδιά του βρίσκεις μια -με κάθε δικαίωμα- αληθινά οργισμένη ιστορία, για το τραύμα του να είσαι μαύρος στην αμερική του τότε και του τώρα. Για την αποσιωπημένη Ιστορία των αφροαμερικάνων στους αμερικάνικους ή παγκόσμιους πολέμους και για τον ακήρυχτο πόλεμο που βιώνουν στην πατρίδα τους, απέναντι στον ρατσισμό που είναι δυστυχώς συνώνυμος με την ίδια τους τη χώρα. Ο Σπάικ Λι δεν μασούσε ποτέ τα λόγια του κι έτσι το καινούριο του φιλμ, γυρισμένο πολύ πριν η δολοφονία του Τζορτζ Φλόιντ πυροδότησε το κύμα αγανάκτησης που σαρώνει τον πλανήτη αυτές τις μέρες. Δεν είναι απλά ένα πολιτικό φιλμ, είναι ένα μάθημα Ιστορίας, ένα κάλεσμα σε αφύπνιση, μια υψωμένη γροθιά απέναντι σε ένα άδικο σύστημα και έναν κόσμο που δεν μαθαίνει από τα λάθη του. Βεβαίως στην διαρκεια των 155 λεπτών που η ταινία διαρκεί, υπάρχει χώρος τόσο για πράγματα που λειτουργούν εξαιρετικά, όσο και για άλλα που μοιάζουν αμήχανα η βγαλμένα από ένα άλλο πολύ λιγότερο ενδιαφέρον φιλμ. Ομως ακόμη και με αντιρρήσεις, η ταινία που παραδίδει ο Σπάικ Λι έχει ξεκάθαρα την υπογραφή του και την ενέργεια που φέρνει πάντα στο σινεμά του. Μπορεί να μην είναι η καλύτερη ταινία της φιλμογραφίας του, αλλά είναι κάτι παραπάνω από καίρια. Είναι μια αναγκαία υπενθύμιση όλων όσων δημιούργησαν και διατήρησαν τις συνθήκες που έκαναν το Black Lives Matter ένα από τα πιο απαραίτητα κινήματα στην Αμερική του σήμερα και μια επανατοποθέτηση στο βιβλίο της αμερικάνικης ιστορίας μερικών σελίδων που μοιάζουν να πήραν μόλις, τη θέση μιας υποσημείωσης. Κι ολά αυτά στο πακέτο μια ταινίας που βρίσκει χώρο και για πράγματα όπως η «περιπέτεια» ή το συναίσθημα για εκείνους του θεατές που δεν αναζητούν, μονο επώδυνα μαθήματα Ιστορίας.\nΗ ενταση της καταστολής είναι παγκόσμια και σχετίζεται άμεσα με την οικονομική κρίση που είναι εδώ και ερχεται να διαδεχθεί την λεγόμενη υγειονομική και σαν σκοπο εχει να χτυπήσει το λαϊκό κίνημα και τις ελευθερίες του. Οπότε κρίσιμη και κομβική σημασία έχει πως την πολεμάς την ίδια την καταστολή.\nΗ κρατική καταστολή απαντήθηκε με αγώνες σε ολόκληρη την υφήλιο απ’το κινημα BLM όπως είδαμε, μέχρι τους αγώνες των υγειονομικών, αλλά και όλων των εργαζομένων, με κύριο αίτημα αυτό της ενίσχυσης του δημόσιου χαρακτήρα της υγείας, προσλήψεις μόνιμου προσωπικού και νέες εξοπλισμένες ΜΕΘ.\nΑπό την Πολωνία (μετά την απόφαση του Συνταγματικού Δικαστηρίου που απαγορεύει την άμβλωση) οπου χιλιάδες κατέβηκαν στους δρόμους ενάντια στην απαγόρευση των αμβλώσεων, μέχρι την Ελλάδα και τον εορτασμό της πρωτομαγιάς, τις μαθητικές διεκδικησεις και τον αγώνα των εργαζομένων ενάντια στην εργασιακη ζουγκλα που ερχεται στην μετα covid εποχή αλλά και στον πολύμηνο αγώνα των εργατών στην Λάρκο ενάντια στο ξεπούλημα της, βλεπουμε οτι το 2020 ήταν μια χρονιά διεκδικήσεων.\nNon omnis Moriar (2015) - Θεοδοσία Γραμματικού\nΚαι μιλώντας για την Λαρκο, αβίαστα μας ήρθε στο μυαλό το ντοκιμαντέρ για τον 9μηνο απεργιακό αγώνα των χαλυβουργών της Ελληνικης Χαλυβουργίας “Νon omnis moriar”, σε σκηνοθεσία Θεοδοσίας Γραμματικού. Νοέμβρης. 2011, Εργοστάσιο Ελληνικής Χαλυβουργίας., ο ήχος των μηχανών πλέκεται με τις έντονες συζητήσεις των εργατών. Απολύσεις. Οι μηχανές παγώνουν και οι χαλυβουργοί μαζεύονται για τη γενική τους συνέλευση. Δύο προτάσεις τίθονται. Απολύσεις ή πενθήμερο πεντάωρο με μείωση των αποδοχών Επιλέγουν. Τίποτα από τα δυο και αποφασίζουν να κατέβουν σε απεργία. Κανείς δεν περίμενε να κρατήσει τόσο. Κανείς δεν περίμενε τόση αλληλεγγύη από τον κόσμο. Κανείς δεν περίμενε ότι θα έβγαινε πιο δυνατός από αυτή τη μάχη. Σχεδόν όλοι όμως αισθάνθηκαν απολυμένοι. Σχεδόν όλοι συνειδητοποίησαν ότι δεν πάλευαν μόνο για τον εαυτό τους, για τα αιτήματα τους στο εργοστάσιο, αλλά για όλη την εργατική τάξη. Και η πύλη της ελληνικής χαλυβουργίας για τους επόμενους εννιά μήνες, που θα κράταγε η απεργία τους θα γινόταν φάρος. Η αλληλεγγύη του κόσμου ήταν αυτή που τους έδινε δύναμη μέχρι το τέλος.\n2020: Έτός με απρόβλεπτη πλοκή\nΤο 2020 ήταν αναμφίβολα μια χρονιά με απρόβλεπτη εξέλιξη και σίγουρα αν ήταν ταινία θα δέσποζε στις λίστες με τα top-10 των καλυτερων ταινιων με απρόβλεπτη πλοκή. Δυστυχώς (ή ευτυχώς) η ίδια η ζωή πολλές φορές γράφει και σκηνοθετεί τα πιο πολύπλοκα σενάρια, που θα ζήλευε και ο μεγαλύτερος σκηνοθέτης και σεναριογράφος. Και μιας και μιλάμε για ταινίες με απρόβλεπτη πλοκή θα ήθελα να κλεισω αυτό το αφιέρωμα με μια απ’τις αγαπημενες μου ταινιες με τα πιο ιδιαίτερα σενάρια.\nΟ καθηγητής Ανθρωπολογικής Ιστορίας και Κοινωνιολογίας Τζον Ολντμαν, μετά από 10 χρόνια παραμονής στο Πανεπιστήμιο της Μινεσσότα, αποφασίζει οτι είναι πλέον καιρός να φύγει. Για πού, ούτε και ο ίδιος ξέρει! Ετσι, καλεί ένα Σάββατο βράδυ τους φίλους του, επίσης καθηγητές στο ίδιο Πανεπιστήμιο, για να τους ανακοινώσει την απόφασή του και να τους αποχαιρετήσει. Πριν καλά-καλά σουρουπώσει, ένας ένας οι φίλοι του έρχονται στο σπίτι γεμάτοι απορίες για το πώς έτσι ξαφνικά, χωρίς λόγο και αιτία, ο πλέον δημοφιλής καθηγητής του Πανεπιστημίου και φίλος τους, αποφασίζει να διακόψει μια λαμπρή καριέρα και να εξαφανιστεί. Τη πιο μεγάλη απορία όμως την έχει η σύντροφός του Σάντυ, η οποία πιστεύει ότι αυτή είναι ο κύριος λόγος αυτής του της απόφασης, οτι δηλαδή έχει πάψει να την αγαπάει και τρομάζει ενδεχομένως στην ιδέα του γάμου και της πλήρους δέσμευσης. Οι φίλοι του έχουν ήδη συγκεντρωθεί και τον βομβαρδίζουν με ερωτήσεις, υπονοούμενα κλπ με σκοπό να μάθουν όσα πιο πολλά μπορούν σχετικά, αλλά ο Ολντμαν είναι φανερό ότι προσπαθεί να πει κάτι αρκετά σοβαρό και δεν ξέρει πώς να το πει. Τελικά κάποια στιγμή, βρίσκει το κουράγιο και τους αποκαλύπτει τον πραγματικό του εαυτό. Ο Τζον Όλντμαν έχει ηλικία 14.000 περίπου ετών, γεννήθηκε στην αυγή της Λίθινης Εποχής και έχει σταματήσει να ...γερνάει από τα πρώτα 33 χρόνια της ζωής του! Οι φίλοι και συνάδελφοί του, μετά το αρχικό σοκ της "αποκάλυψης" αυτής, δεν τον παίρνουν στα σοβαρά και νομίζουν ότι τους κάνει πλάκα, με σκοπό να αποκρύψει τους πραγματικούς λόγους που εκείνος θέλει να εξαφανιστεί. Ομως, τα πράγματα εξελίσσονται εντελώς διαφορετικά και μέσα από τη συζήτηση και τις αναλύσεις των επιχειρημάτων του, θα βρεθούν μπροστά στη μεγαλύτερη αποκάλυψη! Δεν θα πω τίποτα παραπάνω, καθώς είναι μια ταινία που την προτείνω ανεπιφύλακτα σε όλους και είναι κρίμα να την χαλάσω με spoilers. Σπάνιες φορές, σχεδόν μετρημένες στα δάχτυλα του ενός χεριού, ο Παγκόσμιος Κινηματογράφος έχει να δώσει αριστουργήματα που η δράση εξελίσσεται μέσα σε λίγα τετραγωνικά μέτρα, όπως είναι ένα σαλόνι ενός σπιτιού. Και ο Ανθρωπος Της Γης, όπως είναι κι ο ελληνικός του τίτλος, είναι ένα από αυτά. Επίσης, είναι η - κυριολεκτικά - πρώτη φορά στην Ιστορία του Κινηματογράφου, όπου μια Sci-Fi ταινία δεν έχει το παραμικρό εφέ, κανένα φουτουριστικό σκηνικό, καμιά έκρηξη, κανένα "τέρας", τίποτα απολύτως! Και όμως, η ταινία είναι ένα από τα πλέον αγωνιώδη θρίλερ Επιστημονικής Φαντασίας που όχι μόνο σε καθηλώνει στο καναπέ σου, αλλά φοβάσαι κιόλας μήπως σε διακόψει κάτι και χάσεις κάποια ατάκα που θα σου… λύσει το μυστήριο! Καφκική ατμόσφαιρα, τρομερές ανατροπές, απώτατο παρελθόν, παρόν και μέλλον κάτω από ένα πρίσμα πλήρους "τρίτο...ματικής" προσέγγισης μέσα από φιλοσοφικούς λόγους που θέτουν υπό αμφισβήτηση τα θεμελιώδη "πιστεύω" του καθενός. Ιστορία, Θρησκείες, Κατεστημένα, όλα πια μπορούν να αντιμετωπιστούν με βαθύ σκεπτικισμό. Ψάξτε την ταινία και δείτε την, αν δεν την έχετε ήδη δει.\nΜπορείτε να κάνετε και σεις την δική σας ανασκόπηση στο αρχείο των εκπομπών, που μπορείτε να τις βρείτε στις πλατφόρμες Spotify, Google Podcasts, Mixcloud και Youtube.\nΚαλό 2021, με υγεία και δύναμη σε όλους!


Μικρές πολυτέλειες φέρνουν χαμόγελα | Ελλάδα | Η ΚΑΘΗΜΕΡΙΝΗ\nΜικρές πολυτέλειες φέρνουν χαμόγελα\nΥπομονετικά περιμένουν οι γυναίκες να εξασφαλίσουν το ραντεβού τους στο κομμωτήριο, που τους κατασκεύασε η Allied Aid με χορηγίες.\nΥπάρχει ένα μέρος που οι γυναίκες χαλαρώνουν και κουβεντιάζουν χωρίς αναστολές. Ενα δίωρο διάλειμμα, μετά το οποίο επιστρέφουν συνήθως στην έδρα τους ανανεωμένες και καλοδιάθετες. Το κομμωτήριο, το «άδυτο» των γυναικών σε όλο τον κόσμο, αποτελεί αναμφισβήτητα μια πολυτέλεια, από αυτές που σε συνθήκες κρίσης και κινδύνου «κόβουμε». «Οι περισσότερες γυναίκες που ζουν εδώ έχουν κάποια χρόνια να καλλωπιστούν από χέρι επαγγελματία» λέει στην «Κ» η κ. Rita Continakis, που συναναστρέφεται με τις γυναίκες πρόσφυγες καθημερινά μέσω της εθελοντικής δράσης της ομάδας Allied Aid στον καταυλισμό του Σκαραμαγκά. «Διαπίστωνα στη συζήτηση πόσο τους είχε λείψει η φροντίδα του εαυτού τους και των παιδιών τους», προσθέτει, «προσπαθούσαν να κόβουν και να βάφουν μαλλιά στα κοντέινερ μόνες τους».\nΤο μήνυμα είχε, πλέον, φτάσει στον αποδέκτη. Η Allied Aid, που οργανώνει δράσεις με πόρους από το εξωτερικό, έβαλε ως προτεραιότητα τη δημιουργία κομμωτηρίου που θα απευθύνεται σε γυναίκες. «Γυναίκες, που στις πατρίδες τους εργάζονταν ως κομμώτριες, θα προσφέρουν αφιλοκερδώς τις υπηρεσίες τους στις υπόλοιπες γυναίκες του καταυλισμού» διευκρινίζει η κ. Continakis, ενώ βάζει τις τελευταίες πινελιές στον χώρο, λίγο πριν από τα εγκαίνια. «Μέσα σε αυτό το κοντέινερ εξασφαλίσαμε χώρο για δύο “πελάτισσες”, έναν ανήλικο “πελάτη” και ανάλογο αριθμό κομμωτριών, όπως και μία γωνία φύλαξης και απασχόλησης μικρών παιδιών, όσο θα περιμένουν τις μαμάδες τους», περιγράφει. Προκειμένου να νιώθουν άνετα και όσες γυναίκες φορούν μαντίλα, τα παράθυρα διαθέτουν κουρτίνες. «Τα αναλώσιμα μας τα έχουν προσφέρει εταιρείες, τα περισσότερα έπιπλα τα αγοράσαμε», σημειώνει. «Το κόστος αγγίζει τα 10.000 ευρώ».\nΟι γυναίκες παρακολουθούσαν με ζωηρό ενδιαφέρον τις εργασίες. «Μας πλησιάζουν όλο και περισσότερες με ιδέες και προτάσεις» λέει η κ. Continakis, «μάλιστα πολλές δεν διστάζουν να μας προτείνουν επέκταση του χώρου και των προσφερόμενων υπηρεσιών, προσθέτοντας το μακιγιάζ και την αποτρίχωση».\nΑπαξ και ολοκληρώθηκε η ζωγραφιά που φιλοτεχνήθηκε στην είσοδο του κομμωτηρίου, πολλαπλασιάζονταν τα απογεύματα οι γυναίκες – κάθε ηλικίας και εθνικότητας– που ήθελαν να μάθουν για το κομμωτήριο και να διεκδικήσουν μια νέα κόμμωση, το συντομότερο δυνατόν. «Θέλουμε να καθιερώσουμε τον προγραμματισμό βάσει ραντεβού, ώστε να αποφευχθεί η δυσαρέσκεια δεδομένης της στενότητας του κομμωτηρίου μας», εξηγεί η κ. Κοντινάκη. Στην αρχή της εβδομάδας δύο εθελόντριες έξω από το hair salon θα σημειώνουν τα ραντεβού. «Στόχος μας είναι σταδιακά να περιοριστεί η δική μας εμπλοκή και να το λειτουργούν περισσότερο οι ίδιες», ομολογεί η κ. Continakis, «ευελπιστούμε οι πιο άπειρες να αποκτήσουν τέτοια τεχνογνωσία, που αργότερα να τους βοηθήσει να βρουν δουλειά εκτός καταυλισμού ή εκτός Ελλάδας». Το επόμενο στοίχημα, άλλωστε, για τους πρόσφυγες των καταυλισμών είναι να καταπολεμήσουν την αδράνεια της αβέβαιης αναμονής, με τη συστηματική συμμετοχή τους σε δραστηριότητες. Εξ ου και οποιαδήποτε πρόταση απασχόλησης κατατίθεται, «αγκαλιάζεται» γρήγορα από τους παροικούντες τον Σκαραμαγκά. Βέβαια, δεν είναι λίγοι όσοι αυτενεργούν, «ξετυλίγοντας» το επιχειρηματικό δαιμόνιο που έφεραν μαζί τους, στήνοντας μικρά μαγαζάκια εντός και εκτός καταυλισμού. «Ενας πολυμήχανος κύριος έστησε ένα ανδρικό κουρείο απλώνοντας μια τέντα μεταξύ δύο κοντέινερ», διηγείται η ίδια εντυπωσιασμένη. «Ολα αυτά είναι πολύ ενθαρρυντικά σημάδια “επιστροφής” στην κανονικότητα», καταλήγει η επικεφαλής του Allied Aid.


Θα πέσει η Ιατρική Αλεξανδρούπολης κάτω από τα 18.000 μόρια; | esos.gr\nΣυζητάμε, όπως καταλαβαίνετε, για τα παιδιά του Ε.Π. Υγείας. Φέτος έχουμε –σύμφωνα με τα στατιστικά των πανελλαδικών εξετάσεων που έδωσε στη δημοσιότητα το υπουργείο- 1.164 άτομα που έχουν γράψει περισσότερα από 18.000 μόρια.\nΤην ίδια στιγμή, τα 7 τμήματα Ιατρικής της χώρας θα έχουν 850 εισακτέους (945 πλην το 10% που καταλαμβάνεται από τους αποφοίτους). Πρώτο συμπέρασμα: υποθετικά, ακόμα και η τελευταία Ιατρική σε μόρια –κι αυτή είναι η Ιατρική Αλεξανδρούπολης- είναι ικανή να βρει μαθητές που έχουν γράψει πάνω από 18.000 μόρια για να γεμίσει τα αμφιθέατρά της.\nΌμως, γνωρίζουμε πολύ καλά ότι κάποια από αυτά τα 1.164 άτομα θα βάλουν, στο μηχανογραφικό τους, πάνω κι από την Ιατρική Αλεξανδρούπολης, άλλες σχολές, όπως οι Οδοντιατρικές Αθήνας & Θεσσαλονίκης ή οι Φαρμακευτικές. Το ερώτημα, λοιπόν, είναι το εξής: πόσα είναι αυτά τα άτομα; Θα είναι περισσότερα από 314 (1.164-850) ώστε να απαντήσουμε θετικά στην ερώτηση που θέτει ο τίτλος μας;\nΗ απάντησή μας είναι πως πρόκειται για μία ιδιαίτερα πιθανή προοπτική. Γιατί;\n• Στις στρατιωτικές σχολές (Ιατρικό, Κτηνιατρικό, Φαρμακευτικό ΣΣΑΣ) θα περάσουν 23 άτομα που φυσικά και θα βρίσκονται ανάμεσα στα 1.164 άτομα.\n• Στην Οδοντιατρική Αθήνας και Θεσσαλονίκης περνάνε 158 άτομα. Οι υποψήφιοι για την Οδοντιατρική πέρυσι έγραψαν τουλάχιστον 18.382 και 18.344 μόρια. Αυτές ήταν οι βάσεις του 2018. Οι πρώτοι βαθμοί ήταν 19.620 και 19.183 μόρια, αντίστοιχα. Σκεφτείτε το λίγο! Δεν είναι σωστό να υποθέσουμε ότι τουλάχιστον το 80% αυτών των 158 ατόμων έγραψε πάνω από τα 18.451 μόρια τής Ιατρικής Αλεξανδρούπολης και, παρ’ όλ’ αυτά, της γύρισε την πλάτη για να γίνει ο μελλοντικός μας οδοντίατρος; Είναι μια υπόθεση, αλλά αν ισχύει τότε έχουμε 126 επιπλέον άτομα που -πέρυσι και γιατί όχι και φέτος;- θα πάνε οδοντιατρική και όχι ιατρική.\nΠάμε στις Κτηνιατρικές! Ακολουθώντας το ίδιο σκεπτικό με το αμέσως παραπάνω και έχοντας, φυσικά, άλλο εύρος βαθμολογιών (από τον πρώτο πέρυσι έως τη βάση του τμήματος), η υπόθεσή μας εδώ λέει το εξής: έχουμε 2 τμήματα (Θεσσαλονίκης και Καρδίτσας) που δέχονται 162 ανθρώπους. Αυτοί έγραψαν πέρυσι από 18.746 έως 18.094 μόρια για Θεσσαλονίκη και από 19.067 έως 17.800 για Θεσσαλία. Θα θεωρήσουμε πως το 40% αυτών των 162 ανθρώπων έγραψε πάνω από τα μόρια της Ιατρικής Αλεξανδρούπολης και –εκ του αποτελέσματος φαίνεται πως- δεν την επέλεξε. Το 40% είναι 65 άτομα.\n• Τέλος οι Φαρμακευτικές! Εκεί οι εισακτέοι είναι 329 για τις τρεις Φαρμακευτικές: Αθήνας, Θεσσαλονίκης και Πάτρας. Αυτοί έγραψαν για την Αθήνα από 18.856 έως 18.198 (= η βάση), για τη Θεσσαλονίκη από 18.936 έως 18.193 (ο τελευταίος επιτυχών) και για την Πάτρα από 18.715 έως 18.008. Με το ίδιο σκεπτικό το 30% των 329 επιτυχόντων έγραψε πάνω από 18.451 μόρια (= η βάση της Ιατρικής Αλεξανδρούπολης το 2018). Το 30% είναι 99 άτομα.\n• Ξέρετε πού βρισκόμαστε ήδη; Στους 313 μαθητές (23+126+65+99). Και χωρίς να προσθέσουμε τους πρώτους των Βιολογικών ή άλλων τμημάτων. Τι είναι αυτοί οι 313; Είναι εκείνοι που πιστεύουμε πως φέτος θα έχουν γράψει πάνω από 18.000 μόρια και δε θα επιλέξουν μία από τις 7 ιατρικές. Τι σημαίνει αυτό; Σημαίνει πως υπάρχουν στο σακουλάκι των 18.000 και πάνω, λιγότερα από τα 850 άτομα που επιλέγουν οι ιατρικές μας.\nΞέρουμε πως για να συμβούν όλα αυτά, πρέπει πολλά απ’ όσα υποθέσαμε να ισχύουν. Οι κατανομές των βαθμών που επιλέξαμε να είναι, κατά βάση, σωστές· οι προτιμήσεις των παιδιών να μην αλλάξουν ποιοτικά σε σχέση με πέρυσι. Όμως, νομίζουμε πως αυτές οι υποθέσεις δεν είναι ιδιαίτερα τολμηρές. Η Ιατρική Αλεξανδρούπολης, λοιπόν, ίσως βρεθεί κάτω από τα 18.000 μόρια.\nΕρωτηση για ΗΜΜΗΥ\n11 Ιουλ 2019 19:52\nΜε βάση τα στατιστικά και με την ίδια ανάλυση, ποια πιστεύεται ότι θα είναι η βάση στους ΗΜΜΗΥ του ΕΜΠ στο 2ο πεδίο;\n11 Ιουλ 2019 20:52\nΝομίζω οι παραπάνω υπολογισμοί θέλουν κάποια τροποποίηση.\nΟι εισακτέοι στις Ιατρικές απο ΓΕΛ (με εξετάσεις, το 90% δηλαδή) δεν είναι 850 άτομα αλλά 800.\nΑφαιρούνται από τα ΓΕΛ για να υπάρχει και ένα 5% των εισακτέων στις Ιατρικές που είναι από τα ΕΠΑΛ.\nΑν κάνω λάθος ας διορθώσει κάποιος...\n11 Ιουλ 2019 22:08\nΟι εισακτέοι στις ιατρικές από ημερήσια ΓΕΛ είναι 800 και όχι 845.\n11 Ιουλ 2019 23:53\nΠολύ καλή ανάλυση και φυσικά η Ιατρική Αλεξανδρούπολης πιθανόν να βρεθεί λίγο κάτω από 18000 μόρια. Αν είχαμε από το Υπουργείο τα στατιστικά με gap 10 μορίων ή λιγότερο (πολύ εύκολο να γίνει αυτό από την ομάδα Πληροφορικής του Υπουργείου) θα υπήρχε μεγαλύτερη ακρίβεια στις προβλέψεις σας.\n12 Ιουλ 2019 00:11\nΜακάρι να ισχύουν αυτές οι εκτιμήσεις , φοβάμαι όμως ότι δεν είναι έτσι:\nΠέρυσι έγραψαν 917 μαθητές πάνω από 18500 μόρια, περίπου 60 άτομα βρισκόταν στη βαθμολογική κλίμακα από 18051(βάση ιατρικής ΔΠΘ έως 18499 μόρια) σύνολο 977(με τους 23 των Στρατιωτικών σχολών). Οπότε αυτοί που επέλεξαν άλλες σχολές πλην των 7 Ιατρικών είναι 977-850=127 μαθητές. Επομένως αφού οι φετινοί άριστοι (πάνω από 18000 μόρια) είναι 1164 ψάχνουμε άλλους 1164-977=187 που φέτος δεν θα δηλώσουν ιατρικές . Απίθανο δεν είναι , αλλά θα είναι η αποτυχία της στατιστικής.\nΥΓ. Το να υποθέτεις ότι η βαθμολογική κατανομή μεταξύ των Πρώτων-Τελευταίων Οδοντιατρικής και Φαρμακευτικής είναι ομοιόμορφη είναι πολύ όμορφο …αλλά απίθανο.\n12 Ιουλ 2019 01:08\nΣτους παραπάνω υπολογισμούς σας για τις ιατρικές δεν έχετε αφαιρέσει τις θέσεις που καταλαμβάνουν τα ΕΠΑΛ που είναι 5% περίπου 50 θέσεις οι πραγματικές θέσεις για την ιατρική είναι 800 και η βάση θα είναι 18.150 μόρια. Ας μη δίνουμε στα παιδιά ψεύτικες ελπίδες που θα κάνουν την ενδεχόμενη αποτυχία τους πιο επώδυνη\n12 Ιουλ 2019 03:28\nπολύ ωραία ανάλυση και συμφωνώ με τους συναδέλφους. οι 65 είναι από τα βιολογικά τμήματα. θα μπορούσαμε νομίζω να προσθέσουμε και κάποιους από τα χημικά τμήματα.\n12 Ιουλ 2019 06:58\nΣυμφωνώ με την ανάλυση, αλλά χρειάζονται μερικές διορθώσεις.\nΟι 1164, με πάνω απο 18.000 μόρια, είναι απόφοιτοι ημερήσιων ΓΕΛ. Οι απόφοιτοι ημερήσιων ΓΕΛ που θα μπούν στις ιατρικές σχολές είναι 800 (όχι 850) και στις φαρμακευτικές 311 (όχι 329). Πρέπει να αφαιρεθούν οι εισακτέοι από επαλ, εσπερινά γελ και εσπερινα επαλ.\nΕπίσης στις στρατιωτικές (ιατρική, οδοντιατρική, κτηνιατρική, φαρμακευτική) εισάγονται 27 άτομα με γενική σειρά και ειδική κατηγορία 3648/α, που συνήθως όλοι έχουν γράψει πάνω από 18.000 μόρια.\n12 Ιουλ 2019 07:56\n@Ερωτηση για ΗΜΜΗΥ\nΛόγω της δυσκολίας των θεμάτων σε Φυσική, Μαθηματικά, Χημεία εκτιμώ ότι η σχολή ΗΜΜΥ του ΕΜΠ θα έχει μια μεσοσταθμική πτώση των 500 μορίων. Σε άλλες σχολές του ίδιου προσανατολισμού πιστεύω ότι η πτώση θα είναι μεγαλύτερη και ίσως ξεπεράσει και τα 1000 μόρια.\n12 Ιουλ 2019 14:53\nΕρώτηση προ Νίκο :Νίκο πως γνωρίζεις πόσοι ήταν πέρυσι πάνω από 18051 μόρια ? Αν γνωρίζεις παρακαλώ απάντησε .\n12 Ιουλ 2019 16:34\nΛάθος το 18051,εννοούσα 18451. Το νούμερο βγαίνει στατιστικά χωρίζοντας τους περσινούς μαθητές της κλίμακας 18000-18500 σε 10 πενηντάδες υπολογίζοντας και ενα ρυθμό μείωσης ανα πενηντάδα. Ολα αυτά βέβαια είναι στατιστικά οι βάσεις βγαίνουν απο τις πραγματικές δηλώσεις στα μηχανογραφικά.\n12 Ιουλ 2019 17:20\nΟ Nikos αναλύει σωστά, όμως χρειάζονται οι εξής επισημάνσεις: 1) Οι συνολικοί εισακτέοι που αρχικά είναι 945, μετά την αφαίρεση του 10% και των μαθητών από ΕΠΑΛ, είναι 800 και όχι 850.\n2) Προφανώς είναι 18451 και όχι 18051 η βάση της Ιατρικής ΔΠΘ. Εν τέλει η Στατιστική μελέτη "δείχνει" τα 18160-18170 ως βάση στο ΔΠΘ, αρκεί οι 647 μαθητές των 18000-18500 μορίων, να έχουν "γραμμική" συμπεριφορά (που είναι το πιο λογικό) και όχι κάποια απρόσμενη "μη ομαλή" συμπύκνωση κοντά στα 18500, πράγμα που θα ανέβαζε λίγο την τελευταία βάση. Κατά την άποψή μου, η παραπάνω πρόβλεψη, αν διευρυνθεί με περιθώριο λάθους, δίνει τα 18150 ως 18200 ένα πολύ λογικό διάστημα για την χαμηλότερη βάση στην Ιατρική.\n12 Ιουλ 2019 17:32\nΣε συνέχεια των όσων διατυπώνω παραπάνω, να υπενθυμίσω πως τις πραγματικές βάσεις θα τις μάθουμε μόνο όταν βγουν και όλα αυτά, μπορεί να διαψευσθούν. Πχ το 2018, η σχολή ΗΜΜΥ ΑΠΘ, κόντρα σε κάθε εκτίμηση και εν μέσω γενικής πτώσης των Πολυτεχνικών Σχολών, ανέβηκε 150 μόρια περίπου, στατιστικά ανεξήγητα. Καλά αποτελέσματα και υπομονή.\n12 Ιουλ 2019 19:12\nΣωστός ο Αντώνης, είναι ακριβώς έτσι. Τα τελευταία χρόνια δεν υπήρχαν "εκπλήξεις " στις επιλογές των υποψηφίων, τουλάχιστον του 3ου πεδίου. Άρα η βάση της ιατρικής ΔΠΘ προβλέπεται περί τα 18.150 μόρια.\n12 Ιουλ 2019 19:42\nΛοιπόν επιχειρώ μια συντηρητικότερη ανάλυση από το άρθρο.\n1164 μαθητές με >18000 φέτος\nΕισακτέοι για ΗΜ ΓΕΛ 800\nΔιαφορά 1164-800=364 μαθητές. Φέτος έχουμε για στρατιωτικές σχολές 40 άτομα (Ιατρικό 33, Φαρμακευτικό 2, Κτηνιατρικό 2, Οδοντιατρικό 3).\nΆρα 364-40=324 μαθητές θα πρέπει να δηλώσουν κάτι άλλο εκτός Ιατρικής ώστε η βάση της (Ιατρικής) να πέσει στα 18000 μόρια.\nΜε βάση τώρα τα περσινά στατιστικά στις Οδοντιατρικές, Φαρμακευτικές, Κτηνιατρικές αλλά και στις Βιολογικές και σχολές Χημείας που είναι κοινές με το 2ο πεδίο θεωρώ ότι τουλάχιστον 2 πρωτιές σε κάθε σχολή θα υπάρχουν με >18000 μόρια που σημαίνει ότι αυτοί οι μαθητές πάντα επιλέγουν άλλη σχολή εκτός Ιατρικής. Ο αριθμός τους είναι 30 (Οδοντιατρικές 2 σχολές , Κτηνιατρικές 2 σχολές, Φαρμακευτικές 3 σχολές, Βιολογικές 4 σχολές, Χημείας 4 σχολές).\nΆρα έχω 324-30= 294 μαθητές πρέπει να δηλώσουν άλλη σχολή εκτός Ιατρικής για να έχω 18000 βάση\nΟΔΟΝΤΙΑΤΡΙΚΕΣ (2)\tΕΙΣΑΚΤΕΟΙ: 150\tΟΧΙ ΙΑΤΡΙΚΗ 75 ΠΟΣΟΣΤΟ (50%)\nΚΤΗΝΙΑΤΡΙΚΕΣ (2)\tΕΙΣΑΚΤΕΟΙ :152\tΟΧΙ ΙΑΤΡΙΚΗ 46 ΠΟΣΟΣΤΟ (30%)\nΦΑΡΜΑΚΕΥΤΙΚΕΣ (3)\tΕΙΣΑΚΤΕΟΙ : 311\tΟΧΙ ΙΑΤΡΙΚΗ 62 ΠΟΣΟΣΤΟ (20%)\nΒΙΟΛΟΓΙΑΣ (4)\tΕΙΣΑΚΤΕΟΙ: 425\tΟΧΙ ΙΑΤΡΙΚΗ 21 ΠΟΣΟΣΤΟ (5%)\nΧΗΜΕΙΑΣ (4)\tΕΙΣΑΚΤΕΟΙ : 542 ΟΧΙ ΙΑΤΡΙΚΗ 27 ΠΟΣΟΣΤΟ (5%)\nΣΥΝΟΛΟ 231 μαθητές πιθανολογούμε να μην δηλώσουν Ιατρική. Φυσικά τα ποσοστά είναι ανάλογα του πρώτου και του τελευταίου εισαχθέντα το 2018 με την προϋπόθεση της ομαλής κατανομής.\nΔιαπιστώνουμε ότι ακόμη 63 (294-231) μαθητές απαιτούνται από την κατηγορία άνω των 18000 μορίων. Ο αριθμός των μαθητών από 18000 έως 18500 είναι 647 δηλαδή περίπου 65 μαθητές ανά 50άδα μορίων (υπόθεση για κανονική-ομοιόμορφη κατανομή).\nΆρα η βάση Ιατρικής θα είναι 18000 έως 18050.\n13 Ιουλ 2019 08:42\nΕξαιρετικές αναλύσεις και μπράβο σας. Μήπως κάποιος θα μπορούσε να μου κάνει μια πρόβλεψη για τη φαρμακευτική Αθήνας?\n13 Ιουλ 2019 14:45\nΜήπως ξεχνατε και αυτους που μπαινουν στις ιατρικες ανευ αλλα και οσους παιρνουν ποσοστα μοριων απο διακρισεις σε μαθηματα?\n13 Ιουλ 2019 14:51\nΦαρμακευτική Αθήνας 17770-17880\n13 Ιουλ 2019 15:52\nΠιστευετε οτι η προσαυξηση των μορίων κατα 20% των πυροπληκτων απο Ματι κα η εισαγωγής τους κατ' υπερβαση του αριθμού εισακτεων θα μειωσει εστω και λιγο τις βασεις ?\n13 Ιουλ 2019 16:56\nΓεια σας, έχω γράψει 18.156 μόρια πιστεύετε ότι περνάω ιατρική Αλεξανδρούπολης;\n14 Ιουλ 2019 11:12\n14402 μόρια στο 3πεδιο.Υπάρχει περίπτωση να μην εισαχθεί στο τμήμα Δασολγίας και φυσικού περιβάλλοντος του ΑΠΘ;\n14 Ιουλ 2019 11:42\nΠρος Στέλιο. Με 18156 μόρια περνάτε Ιατρική Αλεξανδρούπολης\n14 Ιουλ 2019 19:10\nΜε ενδιαφέρει ιατρική ή οδοντιατρική 18070 έχω πιθανότητα?\n14 Ιουλ 2019 19:25\nΚαμία πρόβλεψη για τις βάσεις στις Φαρμακευτικές Θεσσαλονίκης & Πάτρας παρακαλώ ;\n15 Ιουλ 2019 00:51\nΦαρμακευτική Πάτρας 17540-17640 Ιατρική Αλεξανδρούπολης 19090-19190\n17 Ιουλ 2019 15:14\nΚαλησπέρα κ συγχαρητήρια! Με 18181τι πιθανότητες υπάρχουν για ιατρική;\n17 Ιουλ 2019 15:34\nΜε 18130 τι ελπίδα έχω για ιατρική Αλεξανδρούπολης;;;


Fillerina 12HA Densifying Filler Eye Contour Cream - Grade 4 - Κρέμα Ματιών Αναπλήρωσης Όγκου και Γεμίσματος Βαθμός 4 (15ml) | Health Corner\nFillerina 12HA Densifying Filler Eye Contour Cream - Grade 4 - Κρέμα Ματιών Αναπλήρωσης Όγκου και Γεμίσματος Βαθμός 4 (15ml)\nFILLERINA Fillerina 12HA Densifying Filler Eye Contour Cream - Grade 4 - Κρέμα Ματιών Αναπλήρωσης Όγκου και Γεμίσματος Βαθμός 4 (15ml)\nΚωδικός: 8051417832205 Διαθέσιμο\nΚρέμα Ματιών διπλής εντατικής δράσης Αναπλήρωσης του δέρματος και Γεμίσματος των ρυτίδων\n12 Υαλουρονικά Οξέα με διαφορετικά μοριακά βάρη για τις ρυτίδες του δέρματος.\nΔράση Αναπλήρωσης Όγκου:\n3 μόρια Κολλαγόνου και 2 μόρια Ελαστίνης για ενίσχυση της σφριγηλότητας και της ελαστικότητας του δέρματος.\nΗ κρέμα ματιών Fillerina 12HA Αναπλήρωσης όγκου και Γεμίσματος είναι μια αγωγή καθημερινής περιποίησης με δράση κατά των ρυτίδων και αναπλήρωσης του δέρματος στην περιοχή γύρω από τα μάτια.\nΗ υψηλή συγκέντρωση του συμπλέγματος των 12 υαλουρονικών οξέων διαδερμικής τεχνολογίας Fillerina εξασφαλίζει εντατική αντιρυτιδική δράση filler για τις ρυτίδες στο πόδι της χήνας και κάτω από τα μάτια.\nΤαυτόχρονα η σύνθεση έχει ενισχυθεί με 3 μόρια κολλαγόνου και 2 μόρια ελαστίνης χαμηλού μοριακού βάρους με στοχευμένη δράση αναπλήρωσης της πυκνότητας και της ελαστικότητας του δέρματος. Η σύνθεση εμπλουτίζεται και με άλλα σύνεργα συστατικά ειδικά για την περιοχή των ματιών.\nΕξασφαλίζει επιπλέον εντατική σύσφιξη, αντιγηραντική προστασία και 24ωρη εντατική ενυδάτωση σε βάθος.\nΒαθμός 4: Βαθιές ρυτίδες και γραμμές έκφρασης. Επιδερμίδα με πολύ μειωμένο τόνο και ελαστικότητα. Ορατή χαλάρωση.\nΔιακριτικό Άρωμα. ΔΕΡΜΑΤΟΛΟΓΙΚΑ ΕΛΕΓΜΕΝΟ\nΕφαρμόστε καθημερινά πρωί ή/και βράδυ σε καθαρή και στεγνή επιδερμίδα στην περιοχή γύρω από τα μάτια, παράλληλα με την αγωγή Fillerina 12HA Densifying Filler Face Treatment ή και αφού ολοκληρωθεί η εντατική αγωγή για συντήρηση και ενίσχυση των αποτελεσμάτων.\nΕφαρμόζεται και μόνη της σαν αγωγή καθημερινής περιποίησης της περιοχής ματιών ή και σε συνδυασμό με την αγωγή Fillerina Specific Zones Eyes n Eyelids.\n12 Υαλουρονικά οξέα Fillerina: τα μοριακά βάρη των 12 Υαλουρονικών Οξέων με δράση γεμίσματος που περιέχονται σε αυτή τη σύνθεση κυμαίνονται από 400 έως 2.000.000 Dalton, και έχουν όλα επιδείξει υψηλή ικανότητα εισχώρησης (ex vivo έλεγχος Franz) στις διάφορες στοιβάδες του δέρματος επιτυγχάνοντας το γέμισμα και την αναπλήρωση του όγκου των δερματικών ιστών.\n3 μόρια κολλαγόνου: με διαφορετικά μοριακά βάρη(2.000, 12.000 και 300.000 Da), τα οποία εισχωρώντας έως τη δερμίδα (ex vivo έλεγχος Franz) προάγουν την αύξηση της πυκνότητας του εξωκυττάριου δικτύου και ενισχύουν τη δράση πλήρωσης, συνεργικά με τα μόρια των Υαλουρονικών Οξέων.\n2 μόρια Ελαστίνης: με διαφορετικά μοριακά βάρη (1.400 Da και 2.200 Da), τα οποία στοχεύουν ειδικά στην αναπλήρωση της ελαστίνης και στην αποκατάσταση της ελαστικότητας και της σφριγηλότητας του δέρματος.\nΒούτυρο Καριτέ: προσφέρει βαθιά θρέψη στο δέρμα και ενισχύει την ανανέωση των κυττάρων.\nΈλαιο ρυζιού: βέλτιστη δράση θρέψης και ανανέωσης των κυττάρων ειδικά για την περιοχή των ματιών και των χειλιών .\nΑμυγδαλέλαιο: εντατική θρέψη και αναδόμηση.\nΑκετυλοεξαπεπτιδιο 37: πεπτίδιο που συμβάλει στην διαδερμική κυκλοφορία του νερού.\nMatrifull: πεπτίδιο που διεγείρει τη σύνθεση του κολλαγόνου στο δέρμα.\nΠερισσότερα από FILLERINA\nNeck Cleavage Filler Treatment 2x30ml - Grade 4\nDermo-cosmetic Filler Treatment 2x30ml - Grade 1\nNight Cream Nourishing Filler - Grade 1 - Κρέμα Νυχτός Θρέψη-Αναδόμηση (50ml)\nDermo-cosmetic Filler Treatment 2x30ml - Grade 2\nLabo Fillerina Biorevitalising & Plumping Mask 4τμχ - Grade 4\nLabo Fillerina Plumping Mask 4τμχ - Grade 4


Μετανάστης έκοψε τις φλέβες του επειδή απορρίφθηκε η αίτηση ασύλου | NewsVoice.gr\nΜετανάστης έκοψε τις φλέβες του επειδή απορρίφθηκε η αίτηση ασύλου\nΣυγκέντρωση διαμαρτυρίας στην είσοδο του hotspot της ΒΙ.ΑΛ. στη Χίο πραγματοποίησαν σήμερα το πρωί, οι εργαζόμενοι της Ελληνικής και Ευρωπαϊκής Υπηρεσίας Ασύλου, οι οποίοι διαμαρτύρονται τόσο για τις συνθήκες εργασίας όσο και για την ανυπαρξία αστυνόμευσης.\nΗ κατάσταση έχει επιδεινωθεί εδώ και λίγες ημέρες καθώς οι υπάλληλοι έχουν ξεκινήσει να επιδίδουν τα πρώτα απορριπτικά έγγραφα στους μετανάστες με αποτέλεσμα η αντίδραση πολλών από αυτούς να είναι ακραία.\nΣύμφωνα με το politischios.gr χαρακτηριστικό της κατάστασης που επικρατεί είναι το γεγονός ότι το πρωί της Δευτέρας, νεαρός Αφγανός έκοψε τις φλέβες του στο άκουσμα της απόρριψης της αίτησής του, σκηνικό που είχε επαναληφθεί πριν από ημέρες.\n«Έσπασαν τον οικίσκο με λοστό, μετά πήραν μία πέτρα και έσπασαν το αυτοκίνητο ενός αστυνομικού και στη συνέχεια 3-4 δίκυκλα που ήταν σταθμευμένα μέσα στον χώρο της ΒΙ.ΑΛ.. Εδώ οι ίδιοι οι Αστυνομικοί δεν μπορούν να προστατεύσουν τον εαυτό τους. Εμείς πως θα προστατευθούμε;», κατήγγειλαν οι εργαζόμενοι της Υπηρεσίας Ασύλου.


Τα μπράβο του Φερέιρα - Onsports.gr\nOnsports Team\t18 Οκτωβρίου 2011, 09:30\nΤα μπράβο του Φερέιρα\nΣυγχαρητήρια μοίρασε στους ποδοσφαιριστές του ο Ζεσουάλδο Φερέιρα για την νίκη και την εμφάνισή τους στην Ξάνθη.\nΟ Πορτογάλος τεχνικός μίλησε για την εμφάνιση των παικτών τους χαρακτηρίζοντάς την «αντρική» και τόνισε πως η ομάδα έχει όλα τα φόντα να πάρει το πρωτάθλημα αρκεί να συνεχίσει στον ίδιο ρυθμό και να βελτιωθεί ακόμα περισσότερο στη συνέχεια της Super League.\n«Μπράβο σας! Κάνατε μια αντρική νίκη. Πραγματικά ήταν μεγάλη νίκη. Αντιμετωπίσαμε πολλές δυσκολίες αλλά δείξαμε χαρακτήρα και αυτό είναι το πιο σημαντικό. Δείξατε σε όλους ότι είστε ικανοί να πάρετε αυτό το πρωτάθλημα. Έτσι πρέπει να συνεχίσουμε», είπε αρχικά στους παίκτες του ο Φερέιρα.\nΤα μπράβο του Πορτογάλου αλλά και των συμπαικτών του δέχθηκε και ο Στέφανος Καπίνο, ενώ στο επίκεντρο ήταν και οι Σεμπάστιαν Λέτο, Κουίνσι Οβούσου Αμπέγιε και Βίκτορ Βιτόλο. Ο τελευταίος ήταν… έξω φρενών με τον τρόπο που τον απέβαλε ο Παππάς, με τον Φερέιρα να του λέει χαρακτηριστικά: «Συμβαίνουν αυτά. Ήσουν άτυχος αλλά είμαι πολύ χαρούμενος για τον τρόπο που αγωνίστηκες».\nΌσο για τον Καπίνο, ο Πορτογάλος είπε χαρακτηριστικά: «Αξίζουν συγχαρητήρια στον Στέφανο για την εμφάνισή του», κάτι που τόνισαν και οι ποδοσφαιριστές του Παναθηναϊκού. Την ίδια ώρα στα αποδυτήρια όλοι ήταν ευχαριστημένοι με το αποτέλεσμα και την εμφάνιση της ομάδας, τονίζοντας πως έδειξαν ότι ο Παναθηναϊκός είναι μια γροθιά, με τους Λέτο και Κουίνσι στη συνέχεια να πρωταγωνιστούν και στα… πειράγματα που ακολούθησαν του «διπλού» στα «Πηγάδια».


Παναθηναϊκός: «Πράσινος» ο Σανκαρέ - Onsports.gr\nΤάσος Νικολογιάννης\t31 Ιανουαρίου 2021, 14:19\nΠαναθηναϊκός: «Πράσινος» ο Σανκαρέ\nΟ Γιουνούς Σανκαρέ είναι το πρώτο μεταγραφικό απόκτημα του Παναθηναϊκού και μέχρι αύριο θα ακολουθήσει και ο δεύτερος, που θα αφορά τον εξτρέμ με τον Εγκμπαγκοτό να είναι ο πιο πιθανός αν την τελευταία στιγμή δεν γίνει η ανατροπή με τον Μεντόζα\nΟ 31χρονος Σενεγαλέζος είναι η πρώτη μεταγραφή του Παναθηναϊκού. Ο δυναμικός χαφ έρχεται, για να ενισχύσει την μεσαία γραμμή της ομάδας, έχει τα στοιχεία, που θέλει ο Μπόλονι, υπογράφει και αναμένεται να ανακοινωθεί τις επόμενες ώρες από την ΠΑΕ Παναθηναϊκός.\nΗ εξέλιξη είναι μία πλήρης επιβεβαίωση του ρεπορτάζ του onsports.gr, που από χθες το βράδυ σας ενημέρωσε, ότι ο Σανκαρέ είναι ο εκλεκτός του Ντρεοσί.\nΟ παίκτης είναι ήδη στην Αθήνα , πέρασε τις ιατρικές εξετάσεις και υπογράφει το συμβόλαιό του στον Παναθηναϊκό. Αυτός ήταν ο πρώτος στόχος των Ντρεοσί, Μπόλονι, για την μεσαία γραμμή, και τις τελευταίες ημέρες έγιναν οι συζητήσεις, για να λυθεί το συμβόλαιό του με την ΤΣΣΚΑ Σόφιας, όπως και έγινε και πλέον ο παίκτης υπογράφει στον Παναθηναϊκό και θα ανακοινωθεί μέσα στην ημέρα.\nΟσον αφορά την θέση του εξτρέμ οι Γάλλοι αναφέρουν, ότι ο Ενγκμαπγκοτό έμεινε ελεύθερος από την Γκινγκάμπ, για να έρθει στον Παναθηναϊκό και φαίνεται, ότι τελικά θα ενεργοποιήσουν οι «πράσινοι» την συμφωνία με τον παίκτη.\nΠαναθηναϊκός: Η Γκινγκάμπ… ανακοίνωσε Ενγκμπακοτό!\n12 λεπτά πριν ΝΠΣ Βόλος-ΑΕΚ: Για την πρόκριση στα ημιτελικά\n26 λεπτά πριν Οι αθλητικές μεταδόσεις της ημέρας (04/03)


H ιστορία του αθλητικού ομαδικού χορού cheerleading | Cat Is Art\nH ιστορία του αθλητ� ...\n31 Αυγούστου 2020 Art collection Αποστολή σε φίλο Εκτύπωση\nΗ ονομασία cheer leaders όπως είναι ο διεθνής όρος για τις μαζορέτες προέρχεται από τις λέξεις Cheer που σημαίνει χαρά και εμψύχωση και leaders που σημαίνει ηγέτες. Το cheerleading είναι ένα άθλημα που συνδυάζει χορό (4 στυλ-hip hop, free style pom, modern jazz, high kick), ασκήσεις ρυθμικής και ενόργανης αλλά και κραυγές.\nΗ ιστορία του αθλήματος ξεκίνησε στις ΗΠΑ στα τέλη του 18ου αιώνα μετά τον αμερικανικό εμφύλιο όταν φοιτητές διαμαρτυρήθηκαν για τη σκληρή μεταχείρισή τους. Αρχικά ο χώρος ήταν ανδροκρατούμενος.\nΗ πρώτη εμφάνιση cheerleaders ήταν το 1869 σε ποδοσφαιρικό αγώνα ανάμεσα στα πανεπιστήμια Princeton – Rutgas. Κατά τη διάρκεια του αγώνα φοιτητές υποστήριξαν τις ομάδες τους με τραγούδια και συνθήματα. Η πρώτη οργανωμένη ομάδα δημιουργήθηκε το 1877 και ήταν η ανδρική Princeton cheer. Ο δρόμος για τη συμμετοχή των γυναικών άνοιξε μετά το 1940 με τον Β’ Παγκόσμιο Πόλεμο όταν οι περισσότεροι άνδρες έφυγαν για να πολεμήσουν.\nΜέσω του κινηματογράφου το cheerleading εξαπλώθηκε σε όλο τον κόσμο και σήμερα η παγκόσμια ομοσπονδία ICU έχει περίπου 100 ομοσπονδίες σε όλο τον κόσμο και 4,5 εκ. αθλητές, εκ των οποίων 1,5 εκ. είναι στις ΗΠΑ.\nFirst female squad of cheerleaders, 1938\nΣτην Ελλάδα το άθλημα έχει μία εντυπωσιακά ανοδική πορεία τα τελευταία χρόνια και εκπροσωπείται από την Ελληνική Ομοσπονδία (hellenic cheerleading federation). Είναι χαρακτηριστικό πως πριν από 2 χρόνια υπήρχε μόνο μία ομάδα στον χώρο της επαγγελματικής καλαθοσφαίρισης και φέτος σχεδόν κάθε σωματείο έχει τη δική του ομάδα, ενώ πλέον οι cheerleaders δεν είναι αποκλειστικό προνόμιο των ομάδων μπάσκετ αλλά μαζορέτες διαθέτουν και ομάδες βόλεϊ και beach βόλεϊ.\nΓια να γίνει μία κοπέλα cheerleader δεν είναι πολύ εύκολη υπόθεση. Πέρα από την ωραία εμφάνιση και το καλλίγραμμο κορμί θα πρέπει να έχει χορευτικές και ακροβατικές ικανότητες, καθώς και ευλυγισία για να μπορεί να κάνει με άνεση σπαγκάτ, ανοίγματα, ρόδες και κατακόρυφα.\nΑκόμη όμως και αν έχει όλα αυτά δεν μπορεί να είναι επιτυχημένη αν δεν διαθέτει ισχυρή θέληση και αποφασιστικότητα προκειμένου να ακολουθεί το σκληρό πρόγραμμα προπόνησης που θυμίζει αυτό των πρωταθλητών. Η χρήση των ακροβατικών απαιτεί πολύ χρόνο και επανάληψη έως ότου εκτελεστούν με ασφάλεια καθώς υπάρχει μεγάλος κίνδυνος τραυματισμού.\nΝτυμένες με τις ελκυστικές στολές, βαμμένες και χτενισμένες στην εντέλεια, οι μαζορέτες απολαμβάνουν τη μοναδική εμπειρία του χορού μπροστά σε τόσο κόσμο που λειτουργεί γι’ αυτές και ως ψυχοθεραπεία αλλά και τις εκδηλώσεις θαυμασμού που είναι ουκ ολίγες.\n-Μαζορέτες που πλαισιώνουν αθλητικές ομάδες όπως μπάσκετ βόλεϊ και ποδόσφαιρο. αυτές συνήθως είναι dance team. Παρουσιάζουν όμορφες χορογραφίες και εντυπωσιακά σχήματα, ακροβατικά, μπορούν να χρησιμοποιούν στοιχεία cheerleading (π.χ. stund – pom pom). Δεν είναι υποχρεωμένες να ακολουθούν αυστηρά τους κανόνες του αθλήματος. Συνήθως υπάρχει κάποια αμοιβή ανάλογα με τη συμφωνία που έχουν κάνει με την ομάδα.\nΤο Cheerleading (Μαζορέτες) είναι άθλημα με Ελληνικά, Ευρωπαϊκά και Παγκόσμια Πρωταθλήματα τα οποία διοργανώνουν οι αντίστοιχες Ομοσπονδίες Cheerleading.\nΤο Cheerleading είναι ένα ανερχόμενο άθλημα στην Ελλάδα αλλά είναι πολύ δημοφιλές παγκοσμίως. Είναι κατά βάση σωματική άσκηση και συχνά αγωνιστικό άθλημα με κριτήρια αξιολόγησης.\nΤο cheerleading ξεκίνησε σαν δραστηριότητα εμψύχωσης και παρακίνησης των οπαδών των ομάδων αμερικάνικου ποδοσφαίρου του Πανεπιστημίου του Princeton.\nΣτην απλή του μορφή είναι ένα διασκεδαστικό και γεμάτο ενέργεια άθλημα. Περιλαμβάνει γυμναστική και πολύ χορό.\nΜπορούν να συμμετέχουν όλα τα παιδιά, ανεξαρτήτως ταλέντου και ικανοτήτων.\nΕπικεντρώνεται στη διασκέδαση και στη δημιουργία φιλικών δεσμών μεταξύ των παιδιών, ώστε να καλλιεργείται το ομαδικό πνεύμα και η αυτοεκτίμηση των συμμετεχόντων.\nTo άθλημα χωρίζεται σε δύο μεγάλες κατηγορίες Cheerleading και Performance Cheer.\nΤο performance cheer είναι ένα ομαδικό άθλημα με καλλιτεχνικό χαρακτήρα, καθώς συνδυάζει μια μεγάλη γκάμα απαιτητικών ασκήσεων και διάφορα στυλ χορού. Απευθύνεται σε κορίτσια και αγόρια από 5 ετών.\nΠεριλαμβάνει μεικτό ομαδικό (16 – 25 άτομα), ζευγάρι (2 άτομα) και χωρίζεται σε τρεις αγωνιστικές κατηγορίες.\nΣε αυτή την κατηγορία τα pom pom είναι το απαραίτητο όργανο που χρησιμοποιείται για την εκτέλεση του προγράμματος.\nΤεχνική των χεριών με τη χρήση pom, ευλυγισία, πιρουέτες και άλματα σε συνδυασμό με δυναμική χορογραφία, συνθέτουν τα στοιχεία αυτού του εντυπωσιακού αγωνίσματος.\nΗ κατηγορία περιέχει το αυθεντικό hip hop με συνδυασμό όλων των στυλ, διαμορφωμένο σύμφωνα με τους κανονισμούς του αγωνίσματος.\nΗ κατηγορία περιέχει στοιχεία σύγχρονου χορού καθώς και ασκήσεις ευλυγισίας, πιρουέτες και άλματα σε συνδυασμό με δυναμική χορογραφία.\nCheerleading Ακροβατικό (Κατηγορία με Ακροβατικά και Πετάγματα)\nΤο Cheerleading είναι ένα ομαδικό άθλημα, το οποίο συνδυάζει γυμναστικές ασκήσεις εδάφους με ακροβατικές φιγούρες όπως πυραμίδες, άλματα και πετάγματα στον αέρα καθώς και δυναμική χορογραφία. Απευθύνεται σε αγόρια και κορίτσια από 8 ετών και πάνω.\nΗ βασική γυμναστική και η γυμναστική εδάφους είναι απαραίτητα στοιχεία του αθλήματος.\nΤα παιδιά που θέλουν να ασχοληθούν με το άθλημα, πρέπει να είναι σε θέση να εκτελέσουν το βασικό ασκησιολόγιο της γυμναστικής εδάφους.\nΤο αγωνιστικό cheerleading διαφέρει αρκετά από αυτό που έχουν συνηθίσει οι φίλαθλοι να βλέπουν στα γήπεδα του μπάσκετ. Οι ομάδες κρίνονται για τα άλματα, τα χορευτικά, τις πυραμίδες, τα ακροβατικά, αλλά και τη γενικότερη εντύπωση.\nΗ Ελληνική Ομοσπονδία Cheerleading – Αθλητικού Ομαδικού Χορού (Ε.Ο.Τ-Α.Ο.Χ.) και το άθλημα του cheerleading – αθλητικού ομαδικού χορού αναγνωρίστηκε και επίσημα από το Υπουργείο Πολιτισμού & Αθλητισμού και τη Γενική Γραμματεία Αθλητισμού με απόφαση που λήφθηκε την Πέμπτη 30 Μαΐου 2019 και ανακοινώθηκε επίσημα τη Δευτέρα 3 Ιουνίου 2019.\nΕιρήνη ΑϊβαλιώτουH ιστορία του αθλητικού ομαδικού χορού cheerleading 08.31.2020\nBaden-Baden: Φύση, ιστορία, ευεξία, τέχνη σε μια μπουρζουά λουτροπολιτεία


Έτσι έχει του Αντρέα Ορλάντι | Goal News Cy\nΑ' ΚΑΤΗΓΟΡΙΑΑΝΟΡΘΩΣΗΈτσι έχει του Αντρέα Ορλάντι\nΈτσι έχει του Αντρέα Ορλάντι\nΣτον ΑΠΟΕΛ βρίσκονται στο ψάξιμο για την απόκτηση μέσου, ο οποίος θα προσδώσει περισσότερη ποιότητα στη μεσοεπιθετική γραμμή.\nΜέσα σε αυτό το πλαίσιο αξιολογείται η περίπτωση του Αντρέα Ορλάντι. Μάλιστα, προχθές βράδυ ο Τόζα Σάπουριτς τα είπε με τον Ισπανό και τον ατζέντη του σε κεντρικό ξενοδοχείο της Λευκωσίας. Ο 31χρονος για τον οποίο η Ανόρθωση έχει δικαίωμα ανανέωσης του συμβολαίου για άλλον ένα χρόνο, δεν είναι ο μοναδικός στη σχετική λίστα των γαλαζοκιτρίνων.\nΦέτος στην «Κυρία» αγωνίσθηκε ως εξτρέμ χωρίς να κάνει αισθητή την παρουσία του αλλά ως επιτελικός μέσος βοήθησε. Ασφαλώς, στην ομάδα της Αμμόχωστου πολλούς πήρε το ποτάμι και επηρεάστηκε ο Ορλάντι. Το συμβόλαιό του ολοκληρώνεται τέλος του μήνα και όπως όλα δείχνουν πολύ δύσκολα θα συνεχίσει στην Ανόρθωση.


Ο κόσμος της επιτραπέζιας ελίάς :Αμερική - Βρώσιμες ελιές\nΟ κόσμος της επιτραπέζιας ελίάς :Αμερική\nΕίναι η ποικιλία διπλής χρήσης με προέλευση το Μεξικό που πρωτοκαλλιεργήθηκε στην Καλιφόρνια. Μεσόκαρπη με 85% σάρκα και 22% ελαιοπεριεκτικότητα\nΥποβάλλεται στην επεξεργασία τεχνητά μαύρων ελιών και πράσινων ισπανικού τύπου.\nΠροέρχεται από την ισπανική manzanilla που μετέφεραν οι πρώτοι άποικοι. Μεσόκαρπη με 88% σάρκα και 20% ελαιοπεριεκτικότητα- Προορίζεται στην παραγωγή τεχνητά ώριμων μαύρων ελιών ( πάνω από 80% της παραγωγής) δίνοντας τον εμπορικό τύπο olives noircies par oxydation και πράσινων ελιών ισπανικού τύπου. Πρώιμη ωρίμανση (Σεπτέμβρη-Οχτώβρη). Στην Καλιφόρνια ανακαλύφτηκε το μαύρισμα της ελιάς με αλκάλι απ΄ όπου και διαδόθηκε στις άλλες χώρες.\nΠρόκειται για την ιταλική ποικιλία Ascolana. Αδρόκαρπη με σάρκα 88% και 19%ελαιοπεριεκτικότητα. Πρώιμη, συλλέγεται Σεπτέμβρη-Οχτώβρη και προορίζεται για την παραγωγή τεχνητά μαύρων ελιών.\nΤυνησιακής προέλευσης, αδρόκαρπη με 86% σάρκα. Χρησιμοποιείται για την παραγωγή τεχνητά μαύρω ώριμων ελιών με χαμηλής ποιότητας τελικό προϊόν.\nΟι πιο διαδεδομένες ποικιλίες στο Μεξικό είναι είναι η Mission και η Manzanilla. Συναντιόνται επίσης η Gordal, η Ascolana και η Barouni-\nH πιο διαδεδομένη αργεντινή ποικιλία εισάχθηκε από τους πρώτους ισπανούς άποικους. Ποικιλία που βρήκε σε διάφορες περιοχές της Αργεντινής εξαιρετικές εδαφοκλιματολογικές συνθήκες ανάπτυξης. Πολλά είναι τα αιωνόβια λιόδεντρα αυτής της ποικιλίας στην Αργεντινή καίτοι ευαίσθητη στο κρύο και σε μερικές αρρώστιες όπως το κυκλοκόνιο και η καρκίνωση.\nΑδρόκαρπη με μεγάλους καρπούς (μέσο βάρος 6-7 γρ) , ασυμμετρικούς, με πλατιά κυλινδρική βάση και μυτερή άκρη, 88% σάρκα και 17-18 % ελαιοπεριεκτικότητα. Χρησιμοποιείται για την παραγωγή τριών εμπορικών τύπων προϊόντος εξαιρετικής ποιότητας: πράσινες γαλακτικής ζύμωσης, ξανθές και μαύρες σε άλμη.\nΚαλλιεργούνται επίσης με περιορισμένη διάδοση και οι ποικιλίες Gordal, Manzanilla, Αscolana, Bella di Cerignola και Santa Catalina.\nΚαλλιεργείται στις βόρειες περιοχές της Χιλής .Αδρόκαρπη, μέσο βάρος καρπού γύρω τα 8 γρ. προέρχεται κατά πολλούς από την Gordal. Καρπός ογκώδης επιμηκυσμένος που καταλήγει σε θυλή. Σάρκα 90%- εξάγεται η μεγαλύτερη ποσότητα της παραγωγής.\nΜεσόκαρπη και μακροπύρηνη με 80% σάρκα. Παράγωγο της Gordal. Συναντιόνται και οι ποικιλίες Manzanilla, Empeltre, Ascolana, Liguria και Santa Emiliana.\nΗ παραγωγή επιτραπέζιων ελιών του Περού κυμαίνεται στο ίδιο επίπεδο της Αργεντινής γύρω τους 70-80 000 τόνους. Δεν διαθέτουμε ακόμη στοιχεία για τις ποικιλίες.\nΜια ποσότητα κάτω των 1.000 επιτραπεζίων ελιών παράγονται και στην Βραζιλία.


Τένις: Μυθική Σάκκαρη στη Ρώμη\nΣτα ημιτελικά του τουρνουά της Ρώμης προκρίθηκε η Μαρία Σάκκαρη που επικράτησε της Γαλλίδας Κριστίνα Μλαντένοβιτς με 2-1 σετ (5-7, 6-3, 6-0).\nΗ Ελληνίδα τενίστρια μετά από ένα δυνατό παιχνίδι κατάφερε να πάρει τη νίκη και να συνεχίσει στη διοργάνωση. Η Μλαντένοβιτς ήταν καλύτερη στο ξεκίνημα και πήρε το πρώτο σετ με 7-5 αλλά η Μαρία έδειξε χαρακτήρα στο δεύτερο και με 6-3 έφερε το ματς στα ίσια.\nΣτο τρίτο και κρισιμότερο σετ του αγώνα η Σάκκαρη μετέτρεψε την αναμέτρηση σε παράσταση για ένα ρόλο και με την αυτοπεποίθηση στα ύψη πήρε τη νίκη με 6-0 χωρίς να χάσει game!\nΕπόμενη αντίπαλος για τη Σάκκαρη η Καρολίνα Πλίσκοβα, Νο.4 στον κόσμο, με τον αγώνα να είναι προγραμματισμένος για το Σάββατο (18/5, 18:00).


Η Φιορεντίνα ανακοίνωσε το τέλος με Ριμπερί (pic) | Sportsking.gr\nΗ Φιορεντίνα ανακοίνωσε το τέλος με Ριμπερί (pic)\nΜπορεί μέχρι πριν λίγες ημέρες Φιορεντίνα και Ριμπερί να έδειχναν πως συνεχίζουν μαζί, όμως τελικά οι «Βιόλα» χώρισαν τους δρόμους τους με τον 38χρονο.\nΜετά από δύο γεμάτα χρόνια στη Φλωρεντία ο Φρανκ Ριμπερί αποχωρεί από το Αρτέμιο Φράνκι. Οι «Βιόλα» το πρωί της Πέμπτης έκαναν γνωστό πως δεν προτίθενται να επεκτείνουν τη συνεργασία τους με τον Γάλλο επιθετικό. Το συμβόλαιο του 38χρονου ολοκληρώθηκε χθες με τον ιταλικό σύλλογο σήμερα να κάνει γνωστό πως δεν προτίθεται να συνεχίσει μαζί του.\nΗ Φιορεντίνα μέσω Twitter αποχαιρέτησε τον Ριμπερί ευχαριστώντας τον για τη παρουσία του στην ομάδα αυτά τα δύο χρόνια. Ο Γάλλος από πλευράς του αν και στα 38 του δε δείχνει διάθεση να σταματήσει την καριέρα του. Πιθανότερο σενάριο για εκείνον είναι η επιστροφή στη Γαλλία.\nΤο αντίο της Φιορεντίνα στον Ριμπερί\nΣε αυτά τα δύο χρόνια ο Φρανκ Ριμπερί κατάφερε σε 51 συμμετοχές να προσφέρει 18 γκολ και 20 ασίστ. Τα ρεπορτάζ από την Ιταλία μέχρι και πριν λίγες ημέρες μιλούσαν για συνέχιση της θητείας του Γάλλου στη Φιορεντίνα. Η πρόσληψη ωστόσο του Ιταλιάνο στον πάγκο των «Βιόλα» άλλαξε τα δεδομένα. Ο Ιταλός τεχνικός δεν υπολόγιζε τον Ριμπερί στα πλάνα του ενόψει της νέας σεζόν. Έτσι η διοίκηση σεβόμενη την απόφαση του προπονητή της ομάδας δεν προχώρησε ουδέποτε σε στην ανανέωση του συμβολαίου του 38χρονου.\nΣε πρόσφατες δηλώσεις του ο Γάλλος τόνιζε πως δεν έχει καμία διάθεση να ολοκληρώσει την ποδοσφαιρική του καριέρα. Έτσι είναι σαφές πως μετά τη Φιορεντίνα θα επιδιώξει να ανοίξει νέο κεφάλαιο. Πιθανότατα αυτό θα πραγματοποιηθεί είτε στη Γερμανία είτε στη χώρα του. Ο Ριμπερί θέλει και μπορεί να συνεχίσει να αγωνίζεται στο κορυφαίο επίπεδο. Ένας ποδοσφαιριστής που έχει να παραθέσει μια λαμπρή καριέρα. Η Μπάγερν Μονάχου είναι η ομάδα που τον στιγμάτισε. Για 12 χρόνια βρέθηκε εκεί και κατέκτησε τα πάντα. Μετά ήρθε η Φιορεντίνα να τον «αγκαλιάσει» και τώρα άπαντες περιμένουμε το επόμενο βήμα του.


Σήματα κοκ - Στάση και στάθμευση\n561. Όταν σταθμεύετε το επιβατηγό αυτοκίνητό σας τη νύκτα σε δρόμο που δεν φωτίζεται αρκετά, ποια φώτα του πρέπει να αφήσετε αναμμένα:\nΤο φως της πίσω πινακίδας του αριθμού κυκλοφορίας. Τα πίσω φώτα θέσεως (μικρά). Τα εμπρός και πίσω φώτα θέσεως (μικρά) ή το φως σταθμεύσεως που βρίσκεται προς το μέρος της κυκλοφορίας.\n562. Σε πόση απόσταση από διασταύρωση επιτρέπεται να σταθμεύσετε το όχημά σας:\nΣε απόσταση 1 m τουλάχιστον από τη διάβαση πεζών. Σε απόσταση μεγαλύτερη των 10 m από τη νοητή προέκταση της πλησιέστερης οριογραμμής του κάθετου οδοστρώματος. Σε απόσταση 15 m τουλάχιστον από το κέντρο της διασταυρώσεως.\n563. Τι κάνετε προκειμένου να σταθμεύσετε:\nΣταματάτε το όχημα πιέζοντας απότομα τον ποδομοχλό πεδήσεως (φρένο). Σβήνετε έγκαιρα τον κινητήρα και αφήνετε το όχημα να κυλήσει ελεύθερα και ομαλά. Ανακόπτετε ταχύτητα, ειδοποιώντας κατάλληλα αυτούς που ακολουθούν και σταθμεύετε σύμφωνα με τους κανόνες του Κ.Ο.Κ.\n564. Σε πόση απόσταση από φωτεινό σηματοδότη επιτρέπεται να σταθμεύσετε το όχημά σας:\nΣε απόσταση μεγαλύτερη των 5 m. Σε απόσταση μεγαλύτερη των 10 m. Σε απόσταση μεγαλύτερη των 20 m.\n566. Σε ποια περίπτωση επιτρέπεται η στάθμευση αυτοκινήτου παραπλεύρως άλλου κανονικά σταθμευμένου κατά μήκος του δρόμου:\nΌταν ο δρόμος είναι μιας κατευθύνσεως (μονόδρομος) και έχει τρεις τουλάχιστον λωρίδες κυκλοφορίας. Όταν ο δρόμος δεν έχει μεγάλη κίνηση. Μόνο αν το επιτρέπει ειδική σήμανση.\n567. Σε ποια απόσταση από πυροσβεστικό κρουνό επιτρέπεται να σταθμεύσετε το όχημά σας:\nΣε απόσταση μεγαλύτερη των 2 m. Σε απόσταση μεγαλύτερη των 5 m. Δεν υπάρχει περιορισμός.\n568. Σε ποια θέση σε μονόδρομο επιτρέπεται η στάθμευση οχημάτων, αν δεν υπάρχει απαγορευτική πινακίδα:\nΜόνο στη δεξιά άκρη του δρόμου. Μόνο στην αριστερή άκρη του δρόμου. Και στην αριστερή και στη δεξιά άκρη του δρόμου.\n569. Σε ποια περίπτωση επιτρέπεται να σταθμεύσετε το όχημά σας επάνω σε πεζοδρόμιο:\nΌταν το πλάτος του πεζοδρομίου είναι μεγαλύτερο των 3,5 m. Όταν το τμήμα του πεζοδρομίου όπου θα σταθμεύσετε βρίσκεται μπροστά στο σπίτι σας ή το κατάστημά σας. Μόνο όταν ειδική σήμανση το επιτρέπει .\n570. Σε ποια από τις ακόλουθες θέσεις απαγορεύεται να σταθμεύσετε το όχημά σας:\nΣε απόσταση μεγαλύτερη των 20 m από φωτεινούς σηματοδότες. Πάνω σε καμπύλες δρόμων. Σε απόσταση μεγαλύτερη των 12 m από τις στάσεις των λεωφορείων.


LILLIPUT 434/009/44-17-120 | AvramisOptics Φακοί Επαφής, Γυαλιά Ηλίου και Οράσεως\nΠαιδικά σκελετός οράσεως LILLIPUT 434/009/44-17-120 σε οβάλ σχήμα της εταιρείας Liliput. Ο σκελετός οράσεως LILLIPUT 434/009/44-17-120 είναι μεταλλικός σε vibrant χρώμα.\nΠαιδικά σκελετός οράσεως LILLIPUT 434/009/44-17-120 σε οβάλ σχήμα της εταιρείας Liliput. Ο σκελετός οράσεως LILLIPUT 434/009/44-17-120 είναι μεταλλικός σε vibrant χρώμα. Συνοδεύεται από αυθεντική θήκη, πανάκι και πιστοποιητικά γνησιότητας όπως και όταν αυτά αποστέλλονται από τον προμηθευτή και μπορεί να αλλάζουν ανά μάρκα ή κολεξιόν. Mπορείτε να επισκεφθείτε το κατάστημά μας για να τον δοκιμάσετε μαζί με όλα τα μοντέλα της μεγάλης συλλογής μας ώστε να επιλέξετε αυτό που ταιριάζει καλύτερα στο στυλ σας!


5 στάσεις όπου ξεκινά η θριαμβευτική επιστροφή των Zombies , Θέμα - Bars & Clubs - αθηνόραμα\n5 στάσεις όπου ξεκινά η θριαμβευτική επιστροφή των Zombies 0\nΑπό Χρυσούλα Κυριακοπούλου - 04/05/2019\nΤα σύγχρονα Zombies είναι ανανεωμένα και δημιουργικά, και δεν αναφερόμαστε στους ζωντανούς νεκρούς του «Walking Dead» ή των κινηματογραφικών μπλοκμπάστερ αλλά στο Νο 1 tiki cocktail. Έχουν περάσει πολλά χρόνια από τότε που ο Don Beachcomber, πατέρας των εξωτικών μείξεων, δημιούργησε το σούπερ αλκοολικό κοκτέιλ για να βοηθήσει έναν θαμώνα στο μπαρ του που ήταν απογοητευμένος και στρεσαρισμένος με τη δουλειά του. «Με αυτό το ποτό», του είπε, «θα ξεχάσεις τα πάντα»… Και είχε δίκιο.\n#1 «Tiki Athens»: Γλυκόπικρο πάθος\nΣτο μπαρ που έχει πάντα καλοκαίρι, με τα εντυπωσιακά μπαμπού, τις σανίδες του σερφ, τις λαχταριστές καρύδες και τις ψαγμένες swing μουσικές, το in-house Zombie δεν θα μπορούσε να μην είναι bestseller. Ο Γιάννης-Πέτρος Πετρής έχει δουλέψει πολλές παραλλαγές κι έχει καταλήξει σε μια συνταγή που ενώνει λευκά και παλαιωμένα ρούμια με φρέσκους χυμούς ανανά, γκρέιπφρουτ και passion fruit. Τα υλικά χτυπιούνται στο σέικερ, ενισχυμένα με αρωματικές σταγόνες bitters κι ένα έξτρα υλικό, το φρέσκο περγαμόντο. Οι γλυκόπικρες νότες του είναι εξαιρετικές και το ευχάριστο είναι ότι έρχεται σε μεγάλη ποσότητα, σε ένα extra large ποτήρι, με φρούτα και μέντα.\n#2 «Amigos»: Με εντυπωσιακό σερβίρισμα\nΜπαίνεις στο αυθεντικό εορταστικό σκηνικό του «Amigos» και, ξεφυλλίζοντας τον κατάλογο με τα διάσημα μεξικάνικα κοκτέιλ, δεν γίνεται να μην προσέξεις την πλούσια εκδοχή του Zombie. Ούτως ή άλλως θα το χαζέψεις να περνάει από δίπλα σου στη μορφή μιας τεράστιας νεκροκεφαλής με λάιμ, κανέλα και μέντα. Ο Σπύρος Πανόπουλος δημιουργεί ένα πολύ ευχάριστο κι έντονο ποτό, επιλέγοντας ιδιαίτερα ρούμια μαζί με πουρέδες φρούτων, σπιτικό φαλέρνουμ και κλασικές πινελιές, όπως το λικέρ Maraschino και η γρεναδίνη.\n#3 «Upupa Epops»: Τολμηρή Amnesia\nΑν δεν είναι το ιδανικό μέρος για να πιεις Zombie μια πανέμορφη αυλή ανάμεσα σε δύο μπάρες, τότε ποιο είναι; Η Μάρφη Μπαλή και η δοκιμασμένη ομάδα του «Upupa Epops» έχουν φτιάξει ένα εκρηκτικό twist, που αν και λέγεται Amnesia είναι πολύ δύσκολο να το ξεχάσεις γευστικά. Έχει πολύ ωραία αρώματα λάιμ, ανανά και μαρασκίνο και ξεχωρίζει για τις τολμηρές πινελιές του τζίντζερ και του αψεντιού. Σίγουρα θα ζητήσεις μια επανάληψη.\n#4 «Mr. Peacock»: Signature αφρός\nΤο δημοφιλές παγόνι του Χαλανδρίου ξέρει πώς να μας ταξιδεύει σε τροπικούς προορισμούς. Στο τελευταίο του μενού ξεχωρίζει η εντυπωσιακή εκδοχή Zombie, σε tiki ποτήρι, με γαρνιτούρα ένα φοβερό αφρό από μάνγκο και passion fruit, δυο φύλλα ανανά κι ένα αποξηραμένο λάιμ. Το πιο συναρπαστικό, βέβαια, είναι το περιεχόμενο με το in-house blend ρούμι και το επίσης signature Zombie mix. Ο Χάρης Δάρας μας αποκαλύπτει τα συστατικά, που είναι πολλά και ενδιαφέροντα. Ξεκινάμε με έναν πουρέ από φρούτα του πάθους, μάνγκο και κόκκινο πορτοκάλι και συνεχίζουμε με χυμό λεμονιού, λάιμ, πορτοκαλιού και ροζ γκρέιπφρουτ. Στο τέλος βάζουμε τις τελευταίες πινελιές με σιρόπι τζίντζερ, λικέρ βανίλιας, έλαια λάιμ και αψέντι. Καλή σας απόλαυση!\n#5 «9Bήτα Home Bar»: Με έμφαση στο ρούμι\nΟ head bartender του «9Bήτα Home Bar» στο Χαλάνδρι Κωνσταντίνος Βασιλακόπουλος κοιτάζει... στα μάτια την κλασική συνταγή με το εξαιρετικό Zombies Εye, που αποτελεί από μόνο του αφορμή για να πας και να ξαναπάς στο μαγαζί. Οι βασικοί λόγοι που αυτό το κοκτέιλ κερδίζει τον ουρανίσκο είναι δύο: αφενός η πολύ καλή επιλογή σε ρούμια, βλέπε Appleton Signature Blend, Angostura Reserve, Hampden Gold, Saint James Imperial White και Wray & Nephew, και αφετέρου οι εξαιρετικές homemade παρασκευές, το σιρόπι μπαχαρικών και το φαλέρνουμ, που το κάνουν πραγματικά μοναδικό.


Με σπασμένα φρένα συνεχίζει το Περιστέρι που επιβλήθηκε της αξιόμαχης Καστοριάς με 72-61 και έφτασε στο 13/13. Νεα μεγάλη νίκη για τον Ερμή Αγιάς που επικράτησε της Δόξας Λευκάδας με 69-67. Δύσκολη νίκη για τον Απόλλωνα Πατρών επί του Αμύντα ενώ με νίκες συνέχισαν Καρδίτσα και Παπάγου κόντρα σε Εθνικό και Ψυχικό αντίστοιχα. Ο Αρκαδικός πήρε μια σπουδαία νίκη στην προσπάθεια που δίνει για την παραμονή στην κατηγορία απέναντι στον Δούκα ενώ εύκολες εκτός έδρας αποστολές είχαν οι Ηρακλής και Χολαργός κόντρα σε Μαρούσι και ΑΕΛάρισας αντίστοιχα.\nΑπόλλωνας Πατρών (Παπαδόπουλος) : Ερμείδης, Άκερ 9 (1), Μαστογιαννόπουλος, Μπαζινας, Αποστολίδης 14 (2), Τσιάρας 8 (1), Παπαβασιλόπουλος, Κιτσούλης 12, Κασπίρης, Γόντικας 28 (10/12 βολές 9/14 διπ., 12 ριμπ.), Χείλαρης 7 (1), Αναγωνστόπουλος.\nΑμύντας (Ζαβός) : Ζούπας 14 (4 ασ.), Πίνης, Τοπάλλι 7, Διαμαντόπουλος 12 (1), Καλδής 5, Βογιατζής, Κερασοβίτης 15 (1), Κουκουνιάς 7 (1), Μανσαράι, Μπάρμπας 12 (4), Λιούνης 2, Καμπούρης.\nΤα δεκάλεπτα: 15-14, 40-34 (ημίχρονο), 60-51, 88-78\nΑΣΚ (Καλογήρου): Τζόρτζεβιτς 17, Λεπενιώτης 7(1), Ψαρόπουλος 9(1), Τεπετίδης, Μαυρογιάννης 3(1), Παππάς, Αμπαράς 15(3), Καμαριλωτης 12(2), Παπαδόπουλος 10, Τριχόπουλος 5(1), Θέος 10(2), Κουρέπης\nΕθνικός (Κουταλιανός): Πάντσιος 13(3), Καρακαωνσταντάκης 4, Μάρτζος 13(3), Σκιαθίτης, Τσούτσος 1, Λάανε 15(2), Καμαρινός, Οικονομόπουλος, Μαχαίρας 12(1), Δρόσος, Περσόιδης 6(1), Σκλήβας 14\n8.Δόξα Λευκάδας 21 (8-5)\nΣτάση στο Αντίρριο για την Καστοριά πριν την Αθήνα και το Περιστέρι (video)\tΤα στιγμιότυπα από το Ερμή Αγιάς - Λευκάδα (video)


Διαδοχικές κλοπές και διαρρήξεις στην Τριφυλία | filiatranet.gr\nΔιαδοχικά κρούσματα κλοπών και διαρρήξεων είχαμε το πρωί του Σαββάτου στην Τριφυλία, που σύμφωνα με πληροφορίες έγιναν από την ίδια σπείρα.\nΑρχικά στον Πύργο Τριφυλίας άγνωστος άρπαξε μια τσάντα από γυναίκα που περπατούσε στο δρόμο και στη συνέχεια μπήκε σε ένα ΙΧ αυτοκίνητο, όπου βρίσκονταν συνεργοί του κι εξαφανίστηκε. Η τσάντα περιείχε περίπου 700 ευρώ και διάφορα προσωπικά έγγραφα.\nΛίγη ώρα αργότερα, φαίνεται ότι η ίδια σπείρα μπήκε σε σπίτι στα Φιλιατρά από όπου άρπαξε πορτοφόλι, που περιείχε 350 ευρώ. Η δράση των διαρρηκτών συνεχίστηκε και σε άλλο σπίτι στα Φιλιατρά, στο οποίο μπήκαν χωρίς όμως να βρουν κάτι να αφαιρέσουν.\nΑπό την αστυνομική έρευνα που έχει γίνει με την αξιοποίηση καταθέσεων και οπτικού υλικού από κάμερες, φαίνεται ότι πρόκειται για την ίδια σπείρα σε όλες τις περιπτώσεις, ενώ οι πληροφορίες λένε ότι ένα άτομο τουλάχιστον έχει ταυτοποιηθεί.\nΣήμερα τα εγκαίνια της έκθεσης Fili...\nΥπέρ του δολωματικού ψεκασμού τα ΑΝ...\nΤο διάβασαν: 426\nΈκτακτη ανακοίνωση από τον Δήμαρχο Τριφυλίας για τα καιρικά φαινόμενα\nΑνακοίνωση Δήμου Τριφυλίας σχετικά με πληγέντες φυσικών καταστροφών


ΠΕΡΙΟΔΙΚΟ ΠΟΛΙΤΙΣΜΟΥ ΕΠΙΛΟΓΕΣ ΣΤΗΝ ΤΕΧΝΗ: ΕΚΘΕΣΗ ''ΧΡΟΙΑ ΤΟΥ ΕΡΩΤΑ'' ΑΠΟ ΤΗΝ ART SELECTED WORKS ΣΤΟ BOOART!!!!!!!!!\nΕΚΘΕΣΗ ''ΧΡΟΙΑ ΤΟΥ ΕΡΩΤΑ'' ΑΠΟ ΤΗΝ ART SELECTED WORKS ΣΤΟ BOOART!!!!!!!!!\nΠέντε κυρίες ,εκ των οποίων οι τέσσερεις με καπέλο και ένας κύριος στη μέση! Ο Λεόντιος Πετμεζάς , η Χριστίνα Μυτηλιναίου -Ιακωβίδου, η Μαριλένα Φωκά-Πετμεζά , η Ίλυα Λιακάκου- Θεοφιλίδου, η Καίτη Πανάγου και η Argy Papppas-Tσιώτα\nΤου έρωτα η συνέχεια.... από το BOOART και την ART SELECTED WORKS. Υπέροχοι πίνακες , οι εμπνευσμένοι δημιουργοί τους αλλά και οι επισκέπτες που βρέθηκαν εκεί για να τους θαυμάσουν.Μια βραδιά γεμάτη όνειρα, φαντασία και πάθος. Χωρίς πολλά λόγια και επεξηγήσεις σας αφήνω στη μαγεία των έργων και έπεται συνέχεια.....\nΜια λαμπερή βραδιά με λαμπερές παρουσίες.\nΗ Argy Pappas- Tσιώτα με τον πρόεδρο του Ελληνικού Ινστιτούτου Τέχνης και Πολιτισμού Σάντυ Νικολαρέα και τη Sugar Bongard μπροστά από το έργο της σπονδή στον παιδικό έρωτα της\nΟ Σάντυ Νικολαρέας με το ζεύγος Πετμεζά μπροστά στις εξαίρετες δημιουργίες των Γιούλη Φαρατζή και Σταυρούλας Ανδρέου!!!!!!!!!\nH Μαριλένα Φωκά -Πετμεζά- και ο Λεόντιος Πετμεζάς μπροστά από το έργο Σύννεφο της Μαίρης Μπακογιάννη,Μαζί τους η Καίτη Πανάγου.\nΤο ζεύγος Πετμεζά με την Βάσια Αράπη και το έργο της.\nΡομαντισμός βγαλμένος από τις νότες....Μαριλένα Φωκά, Λεόντιος Πετμεζάς και Καίτη Πανάγου\nΟι Καίτη Πανάγου και Μαίρη Μπακογιάννη μπροστά από το έργο της Σταυρούλας Ανδρέου.\nΟ βραβευμένος πίνακας του Λεόντιου Πετμεζά\nκαι το ατέλειωτο φιλι της Κατερίνας Νασιάκου\nΗ Ίλυα Λιακάκου-Θεοφιλίδου μοναδική,μπροστά στο εργο της ....\nΗ Ναταλία Τόρυ εξύμνησε με την βελούδινη φωνή της τον\nTo ζευγος Πετμεζά με φοντο τπυς πίνακες της Καίτης Πανάγου και της Νίνας Διακοβασίλη


Το πλήρες πρόγραμμα από το Ρεθεμνιώτικο Καρναβάλι\nΑποκαλύφθηκε το πλήρες πρόγραμμα των καρναβαλικών εκδηλώσεων στη συνέντευξη Τύπου της Οργανωτικής Επιτροπής\nΣυνέντευξη τύπου αναφορικά με το πρόγραμμα των Καρναβαλικών εκδηλώσεων έδωσε στην Αίθουσα Δημοτικού Συμβουλίου του Δήμου Ρεθύμνου η Οργανωτική Επιτροπή του Ρεθεμνιώτικου Καρναβαλιού 2009. Προεξάρχοντος της προέδρου της Επιτροπής κ. Πέπης Μπιρλιράκη-Μαμαλάκη, προηγήθηκε σύσκεψη μεταξύ των φορέων, των υπηρεσιών και της ολομέλειας της Οργανωτικής Επιτροπής. Συγκεκριμένα, συμμετείχε ο κ. Κώστας Αραμπατζόγλου (υπεύθυνος Πολιτικής Προστασίας) ο κ. Ελευθέριος Σταγάκης (Τροχαία Ρεθύμνου), ο κ. Ανδρέας Παραδεισανός (ΕΚΑΒ Ρεθύμνου), ο κ. Μανώλης Πενθερουδάκης (Δήμος Ρεθύμνου), ο κ. Γιώργος Σταράκης (Υπηρεσία Καθαριότητας), ο κ. Νίκος Γρυλλάκης (Λιμενικό Ταμείο Ρεθύμνου), ο κ. Ηλίας Μοσχάκης (ΚΤΕΛ Χανίων-Ρεθύμνου), ο κ. Κώστας Καλφούντζος (Σαμαρείτες - Ερυθρός Σταυρός), ο κ. Γεώργιος Μαρκουλάκης (Πυροσβεστική Ρεθύμνου), η κα Πίτσα Βερτούδου (Δημοτική Αστυνομία Ρεθύμνου) και ο κ. Φραγκίσκος Δασκαλάκης (Λιμεναρχείο Ρεθύμνου).\nΣτη σύσκεψη αυτή γνωστοποιήθηκε σε όλους τους συμμετέχοντες το πρόγραμμα των καρναβαλικών εκδηλώσεων και συζητήθηκαν οι βασικοί άξονες για την τήρηση των κανόνων ασφαλείας και της ομαλότερης διεξαγωγής αυτών.\nΣτη δήλωση της, η κ. Μπιρλιράκη-Μαμαλάκη αναφέρθηκε μεταξύ άλλων στην γιγάντωση του Ρεθεμνιώτικου καρναβαλιού και ανέλυσε τους ρόλους που έχει ο θεσμός αυτός για την τοπική Κοινωνία. Παράλληλα ευχαρίστησε μεταξύ άλλων όλους τους χορηγούς, τα Κρητικά Μέσα μαζικής Ενημέρωσης για την αρμονική συνεργασία και την προβολή των καρναβαλικών δραστηριοτήτων, ενώ αποκάλυψε και το Χορηγό Επικοινωνίας του Ρεθεμνιώτικου Καρναβαλιού, το τηλεοπτικό κανάλι Star:\nείμαι στην ευχάριστη θέση να σας καλωσορίσω για άλλη μια χρονιά, λίγο πριν την έναρξη των καρναβαλικών εκδηλώσεων του Δήμου μας για το 2009. Η οργανωτική Επιτροπή του Ρεθεμνιώτικου Καρναβαλιού, που αποτελείται από το Δημοτικούς Σύμβουλους Αντώνη Μαυράκη και Εύα Σχοινά, τους Εκπροσώπους των Καρναβαλικών Ομάδων Ειρήνη Μιχάλα, Θοδωρή Κελαράκη και αναπληρωματικό μέλος τον Γιώργο Χατζηκωνσταντίνου ξεκίνησε δουλειά από το τέλος του περσινού Καρναβαλιού, μαζί με την ολομέλεια των καρναβαλικών ομάδων. Με εξαίρεση την παύση του καλοκαιριού, συνεχίσαμε αδιάκοπα μέχρι και σήμερα. Για άλλη μια φορά, θέλω να ευχαριστήσω τους διοργανωτές καρναβαλιστές, τους πολίτες, τους φορείς και τις υπηρεσίες που βρίσκονται στο πλάι μας, στηρίζοντας τις ενέργειες μας.\nΘα ήθελα να τονίσω ότι για το Δήμο Ρεθύμνης, το καρναβάλι δεν είναι απλά μια παρέλαση. Είναι μια πάρα πολύ σοβαρή υπόθεση. Οι ρίζες των εκδηλώσεων της Αποκριάς στον τόπο μας, που βρίσκονται στα τέλη του 19ου αιώνα έχουν αποδώσει τους καρπούς που σήμερα βιώνουμε. Όλα τα προηγούμενα χρόνια, το Ρεθεμνιώτικο καρναβάλι οργανώθηκε από πολλούς και αξιόλογους ανθρώπους, οι οποίοι με μεράκι και ανιδιοτέλεια μας βοήθησαν στο να παραλάβουμε έναν άκρως υπολογίσιμο θεσμό. Από την εποχή των προπάππων μας, η εξέλιξη του θεσμού αυτού, έφτασε στο σημείο στις μέρες μας να είναι παγιωμένος και γιγαντωμένος, με πολλαπλούς ρόλους.\nΟι ρόλοι αυτοί είναι οι εξής:\nΤην περίοδο των Αποκρεών, ολόκληρη η Ρεθεμνιώτικη κοινωνία βρίσκεται στη μοναδική ίσως στιγμή της ολοκληρωτικής ένωσης της, πέρα από πολιτικές, ταξικές και άλλου είδους διαφορές. Κάθε καρναβαλική ομάδα είναι πυρήνας μικροκοινωνίας που δημιουργείται, ζει και παράγει.\nΜέσα από τις πάμπολλες εκδηλώσεις που διοργανώνονται και υλοποιούνται, υπάρχει ατομική αλλά και ομαδική παραγωγή πολιτισμού, δηλαδή έκφραση και ανταλλαγή όλων των μορφών της τέχνης και του πνεύματος που στη συγκεκριμένη περίοδο διαχέονται με τον πιο ευχάριστο τρόπο. Γιατί, μέσα από το κέφι και τη σάτιρα των Απόκρεων υπάρχει ανεξάντλητη πηγή έμπνευσης.\nΑν και οι Αποκριάτικες Εκδηλώσεις ξεκίνησαν στο παρελθόν με ψυχαγωγικούς σκοπούς για την κοινωνία, σήμερα είναι ένας από τους σημαντικότερους μοχλούς οικονομικής στήριξης της Ρεθυμνιώτικης αγοράς. Το χρονικό διάστημα διεξαγωγής του Καρναβαλιού τονώνει την οικονομική αλυσίδα σε μία «νεκρή» για την αγορά περίοδο. Ξενοδοχειακά καταλύματα, εστίαση-αναψυχή, εμπορικά καταστήματα, διαφημιστικά γραφεία, τυπογραφεία, συγκοινωνίες αλλά και όλα όσα εξαρτώνται, άμεσα ή έμμεσα από τις παραπάνω δράσεις (από κομμωτήρια μέχρι φούρνους) έχουν πλήρη δραστηριοποίηση όπως και την υψηλή τουριστική περίοδο στον τόπο μας. Για μας, σαράντα ημέρες πριν το Πάσχα είναι η μοναδική ίσως ευκαιρία της πολυπόθητης επιμήκυνσης της τουριστικής σαιζόν στην έναρξη της. Για το λόγο αυτό, ο Δήμος μας στηρίζει τη διοργάνωση των παραπάνω εκδηλώσεων και οικονομικά και σαν υποδομές στους τομείς ευθύνης του, όσο καλύτερα του επιτρέπουν οι δυνατότητες του.\nΤο Ρεθεμνιώτικο Καρναβάλι έχει πλέον κατακτήσει τον Παγκρήτιο χαρακτήρα του, αφού βάσει εκτιμήσεων πέρυσι μέτρησε πάνω από 9.000 καρναβαλιστές και περίπου 100.000 επισκέπτες, ενώ φέτος προβλέπονται πάνω από 10.000 καρναβαλιστές και μεγαλύτερη άφιξη επισκεπτών, καθώς οι ξενοδοχειακές μονάδες της πόλης έχουν αρχίσει ήδη να πληρούνται, πολύ πριν την έναρξη του Τριωδίου.\nΌπως γίνεται αντιληπτό, η δυναμική του Καρναβαλιού μας μόνο αμελητέα δεν είναι. Σήμερα, είμαι στην ευχάριστη θέση να σας ανακοινώσω ότι Χορηγός Επικοινωνίας του Ρεθεμνιώτικου Καρναβαλιού 2009 είναι το κανάλι Star. Για το λόγο αυτό, ευχαριστούμε τον κ. Βαρδή Βαρδινογιάννη και τη διοίκηση του καναλιού για την ήδη άριστη συνεργασία μας. Δίπλα μας όμως είναι και όλα τα Κρητικά Κανάλια που, και μέχρι σήμερα και φέτος προβάλλουν και προωθούν με πληρότητα τις προσπάθειες μας. Τέλος, εκ μέρους του Δήμου και των καρναβαλιστών, θα ήθελα να ευχαριστήσω όλους τους χορηγούς μας, μικρούς και μεγάλους, που με την πολύτιμη βοήθεια τους, μπορούμε να κάνουμε πράξη αυτά που έχουμε οραματιστεί».\nΗ Δημοτική Σύμβουλος και μέλος της Οργανωτικής Επιτροπής κ. Εύα Σχοινά παρουσίασε τις καινοτομίες του φετινού σχεδιασμού των εκδηλώσεων, ενώ τόνισε και την ιδιαίτερη σπουδαιότητα που έχει στο φετινό καρναβάλι η θεματική του ενότητα: «Θα ήθελα και εγώ να σας καλωσορίσω με τη σειρά μου στη συνέντευξη τύπου. Φέτος γίνονται πράξη οι στόχοι μας για ταυτοποίηση του Ρεθυμνιώτικου Καρναβαλιού. Για πρώτη φορά υπάρχει θεματική ταυτότητα, η οποία εμπνέεται από το υγρό στοιχείο, το νερό. Αρκετές καρναβαλικές ομάδες που θα παρελάσουν φέτος εμπνέονται και δημιουργούν με βάση το πολιτιστικό θέμα της χρονιάς.\nΠαράλληλα, για πρώτη φορά φέτος διοργανώνονται εκδηλώσεις στο Δήμο μας την ημέρα της Καθαράς Δευτέρας, μιας και το Λύκειο Ελληνίδων διοργανώνει Ελληνικό Αποκριάτικο Γλέντι με δρώμενα και παραδοσιακούς χορούς στην πλατεία της Παλιάς Πόλης. Της πλατείας που είναι ένας από τους νέους, όμορφους και λειτουργικούς χώρους της πόλης μας, οι οποίοι με την αισθητική και τις άριστες υποδομές τους δίνουν νέες, φρέσκιες επιλογές στις εκδηλώσεις μας. Χαρακτηριστικό παράδειγμα, η έκθεση εικαστικής φωτογραφίας που θα πραγματοποιηθεί στο νεοσύστατο Σπίτι του Πολιτισμού, το νέο χώρο εκδηλώσεων του Δήμου».\nΟ εκπρόσωπος των καρναβαλικών ομάδων κ. Γιώργος Χατζηκωνσταντίνου ανέφερε σημαντικές λεπτομέρειες σχετικά με την ετοιμασία των καρναβαλικών ομάδων και τις δραστηριότητες τους: «Φέτος στο καρναβάλι συμμετέχουν 35 ομάδες, εκ των οποίων οι 24 έχουν και άρμα. Στις ομάδες αυτές συγκαταλέγονται 2 αμιγείς ομάδες από το Ηράκλειο και 2 επίσης από το Πανεπιστήμιο μας. Οι κατασκευές των αρμάτων γίνονται στην αποθήκη του Δήμου και τη μεγάλη αποθήκη της Ένωσης Γεωργικών Συνεταιρισμών, Ρεθύμνου την οποία και ευχαριστούμε θερμά για την παραχώρηση του χώρου τους, καθώς επίσης και σε διάφορα άλλα σημεία της πόλης.\nΣτις εκδηλώσεις φέτος λαμβάνουν μέρος όλες οι σχολές χορού της πόλης.\nΤο καινούργιο στοιχείο φέτος είναι ο χορός των ομάδων, ο οποίος θα πραγματοποιηθεί για πρώτη φορά στο Δημοτικό Κλειστό Γυμναστήριο «Μελίνα Μερκούρη». Επίσης, την ημέρα της Τσικνοπέμπτης, πέρα από τα πάρτι στους δρόμους της πόλης, θα πραγματοποιηθεί και ομαδικό πάρτυ στην καινούργια πλατεία της Παλιάς Πόλης.\nΣτην προσπάθεια μας για τη στήριξη της τοπικής αγοράς και δημιουργικότητας των ομάδων, πάνω από 10 ομάδες κατασκευάζουν μόνες τους τις στολές τους, σε συνεργασία με παλιές βιοτεχνίες. Ο στόχος και το μήνυμα που θέλουμε να περάσουμε είναι ολοένα και περισσότερες ομάδες να δημιουργούν με αυτόν τον τρόπο τις στολές τους.\nΦέτος, σε μια οργανωμένη προσπάθεια των ομάδων με την παράλληλη στήριξη του Δήμου, απευθυνόμαστε στην τοπική αγορά για την οικονομική στήριξη των ομάδων. Ανταποδοτικά, οι επιχειρήσεις αυτές θα διαφημιστούν στον οδηγό-χάρτη της πόλης και θα παραλαμβάνουν επίσης ειδικό καρναβαλικό αυτοκόλλητο (sticker) για διαφημιστική χρήση.\nΤέλος, καλούμε μικρούς και μεγάλους που θέλουν να δώσουν στη ζωή του κέφι χαρά και ζωντάνια την Παρασκευή 6 Φεβρουαρίου στις 18:30 στην πλατεία του Αγνώστου Στρατιώτη, στην αναζωπύρωση του θεσμού, παίρνοντας μέρος στον προπομπό του Ρεθεμνιώτικου Καρναβαλιού».\nΤο πρόγραμμα των εκδηλώσεων του Ρεθεμνιώτικου Καρναβαλιού 2009\n19:00 εκκίνηση πλατεία Αγνώστου Στρατιώτη\nμε τη Δημοτική Φιλαρμονική\nΔρώμενα από πλήθος Καρναβαλιστών.\nΣΑΒΒΑΤΟ 7 & ΚΥΡΙΑΚΗ 8 ΦΕΒΡΟΥΑΡΙΟΥ\n12ο Παιδικό Κυνήγι Θησαυρού\n"Οι Κυνηγοί της Σφραγίδας"\nΤόπος διεξαγωγής: Παλιά Πόλη\nΟργάνωση: ΜΠΟΥΜΠΟΥΝΕΣ / www.mpoumpounes.gr\n+ ΤΕΛΩΝΟΥ ΚΑΙ ΦΑΡΙΣΑΙΟΥ (Αρχή Τριωδίου)\n17:00 - 20:00 Παιδικό πρόγραμμα\n"Απόκριες στο Ρέθυμνο μιας άλλης εποχής"\nΕπιμέλεια: Παιδικό Πολιτιστικό Κέντρο - Πολιτιστικός Οργανισμός Ρεθύμνου\n20:00 Έναρξη της Γιορτής των Ομάδων\nΜεγάλη κλήρωση της Μεγάλης Παρέλασης\nΑποκριάτικα πάρτι των Ομάδων\nΧορός Ομάδων του Κυνηγιού\n20:30 κέντρο Μέγαρο\nΑυστηρά με επίσημο ένδυμα\nΑποκριάτικο πάρτι της Ομάδας οι Άσχετοι, Κάρμα\nΠΑΡΑΣΚΕΥΗ 13 - ΣΑΒΒΑΤΟ 14 - ΚΥΡΙΑΚΗ 15 ΦΕΒΡΟΥΑΡΙΟΥ\n+ ΤΟΥ ΑΣΩΤΟΥ, Ονησίμου απ., Ευσεβίου οσ.\n20 Κυνήγι Θησαυρού\nΑποκριάτικος Παιδικός Χορός Περιηγητικής Λέσχης\nΑίθουσα Περιηγητικής Ώρα 17:00\nΦιλοθέης της Αθηναίας, Φιλήμονος και Απφίας αποστόλων\nΑποκριάτικος Παιδικός Χορός ΛΥΚΕΙΟΥ ΕΛΛΗΝΙΔΩΝ\nμε την κλόουν Ρορό\n15:30 - 19:00 αίθουσα Λυκείου Ελληνίδων\nΤσίκνα, χορός και ξεφάντωμα\nστη Νέα πλατεία της Παλιάς Πόλης με τους Έκατσ η Κουτσή Κατσίκα, Ότι νανε, Ροδολίνοι, Σούργελα, Τζιτζικοτρίχιδες, Χοχλιοί, Hotelier\nστη Λότζια με τους Ουρανοκατέβατους\nστην πλατεία Δημαρχείου με τους ΑΝΙΧΝΕΥΤΕΣ\nστη Βάρδα Καλλέργη με τους ΦΕΥ..ΓΑΤΟΥΣ\nκαι στη Γρ. Παναγιωτάκη και Σοφ. Βενιζέλου γωνία (LaBamba)\nμε τους ΕΜΕΙΣ & ΕΜΕΙΣ\nΑποκριάτικο πάρτι της Ομάδας Αθόρυβοι, Κάρμα\n"Ελληνικό Αποκριάτικο Γλέντι με το Λύκειο Ελληνίδων"\nΠαρουσίαση δρώμενων και παραδοσιακών χορών απ όλη την Ελλάδα\n18:00 - 21:00 Νέα πλατεία Παλιάς Πόλης\nΑποκριάτικο πάρτι της Ομάδας Άρκαλοι, Ρουσσοσπίτι\nαίθουσα κατασκευής άρματος\nΑποκριάτικος παιδικός χορός της Ομάδας Ουρανοκατέβατοι,\nΑποκριάτικο πάρτι της Ομάδας Ότι Νάνε, SkyPark\n+ ΑΠΟΚΡΕΩ, Των εν τοις Ευγενίου Μαρτ.\nΠαρουσίαση θεατρικών σατυρικών σκετς\n20:00 Κλειστό Γυμναστήριο ?Μελίνα Μερκούρη?\nΑποκριάτικο πάρτι της Ομάδας Συντοφιές, Galea\nΑποκριάτικο πάρτι της Ομάδας οι Άλλοι, Μετρόπολις\nΑσυγκράτητοι, Ice Club\nΧοροεσπερίδα της Ομάδας οι Άσχετοι, Οινωδείο\nΤζιτζικοτρίχιδες , Αυλαία\nΕμείς & Εμείς, Κάρμα\nΓιαρέμηδες & Σκαραβαίοι club, Nostrale\nΧοχλιοί, cafe bar Rubayiat\n21:00 εκκίνηση ξενοδοχείο Ελίνα, Λ. Κουντουριώτη\nΔημαρχείο: Εκφώνηση και Αντιφώνηση του Βασιλιά Καρνάβαλου\nΤερματισμός: Νέα πλατεία Παλιάς Πόλης με μουσική\nΑποκριάτικο πάρτι της Ομάδας Περιηγητές Club, αίθ. Περιηγητικής Λέσχης\n+ ΤΥΡΙΝΗΣ, Ευδοκίας οσιομ., Μαρκέλλου μ.\n18:30 στην παραλία με δρώμενο από την Ομάδα Ωραιοκάπηλων Ποίηση\n+ ΚΑΘΑΡΑ ΔΕΥΤΕΡΑ, Νικολάου του Πλανά, Ησυχίου και Ευθαλίας μαρτύρων\nΑναβίωση εθίμων, πέταγμα χαρταετού\nΡΕΘΥΜΝΟ ΔΗΜΟΣ ΡΕΘΥΜΝΗΣ\n?Ελληνικό Αποκριάτικο Γλέντι με το Λύκειο Ελληνίδων?\nΠαρουσίαση δρώμενων και παραδοσιακών χορών\nαπ όλη την Ελλάδα στα Κούλουμα\n12:00 Νέα πλατεία στην Παλιά Πόλη\nΑΡΜΕΝΟΙ ΔΗΜΟΣ ΡΕΘΥΜΝΗΣ\nΜΕΛΙΔΟΝΙ ΔΗΜΟΣ ΓΕΡΟΠΟΤΑΜΟΥ\nΜΕΡΩΝΑΣ ΔΗΜΟΣ ΣΥΒΡΙΤΟΥ\nΟι Λεράδες, η Αρκούδα, ο Χότζας, Ο Τσαγκάρης, το Προξενειό, η Καμήλα\nΠΑΙΧΝΙΔΙΑ, ΠΑΡΑΔΟΣΙΑΚΗ ΜΟΥΣΙΚΗ\n& ΑΛΛΕΣ ΑΠΟΚΡΙΑΤΙΚΕΣ ΕΚΠΛΗΞΕΙΣ\nΔΕΥΤΕΡΑ 8 ΦΕΒΡΟΥΑΡΙΟΥ - ΤΡΙΤΗ 3 ΜΑΡΤΙΟΥ\nΚαρναβάλι χωρίς χρώμα\nΈκθεση Καλλιτεχνικής Φωτογραφίας στο ΣΠΙΤΙ ΤΟΥ ΠΟΛΙΤΙΣΜΟΥ\nΟι ομάδες του Ρεθεμνιώτικου Καρναβαλιού 2009 και το θέμα τους\nΔημαρχοδόγιδες & Βενετσούλες\nΧάσατε τη μπάλα\nΝερο..είδες & Τρίτωνες\nAla ddin και Hali mas\nΑνακύκλωση;; Τα κάναμε ..θάλασσα\nΟ Κύκνος των Χαμένων Κυνηγιών\nΟ Χάρυ Πότερ και το Πλοίο Φάντασμα\nΕΚΑΤΣ Η ΚΟΥΤΣΗ ΚΑΤΣΙΚΑ\nΣτο πρόβλημα το αιώνιο;; Νερό από τον Αμαζόνιο\nΚΟΥΛΑΚΟΥΜΠΑ ΟΜΑΔΑ ΗΡΑΚΛΕΙΟΥ\nΟι Δαίμονες των πάγων και οι χιονονιφάδες\nΗ πολιτεία των νερών\nsave water..drink beer\nΟΥΡΑΝΟΚΑΤΕΒΑΤΟΙ ΔΗΜΟΥ ΑΡΚΑΔΙΟΥ\nΠάρε τούτα πάρε κ(ε)ίνα\nήρθε στην Ελλάδα η πείνα.\nΤο καημένο Ρεθυμνάκι\nΜε Τρέλα & Ομπρέλα\nΟι Αστερισμοί του Νερού\nΤης φυλακής τα σίδερα είναι για τους "λεβέντες"\nΔραχμούλα μου και που ?σαι\nΚΟΥΚΟΥΡΟΥΚΟΥ ΔΗΜΟΥ ΦΟΙΝΙΚΑ\nΟι ενδιαφερόμενοι μπορούν να ενημερώνονται για τα νέα του Ρεθεμνιώτικου καρναβαλιού στέλνοντας από το κινητό τους ΡΚ ΝΕΑ στο 54344, ενώ για παραλαβή ενημερωτικών sms σχετικά με το Ρεθεμνιώτικο Καρναβάλι και τις υπόλοιπες πολιτιστικές εκδηλώσεις του Δήμου Ρεθύμνου, οι ενδιαφερόμενοι μπορούν να στέλνουν ΡΚ ΕΓΓΡΑΦΗ (ΟΝΟΜΑΤΕΠΩΝΥΜΟ) στο 54344 (χρέωση 1 ευρώ ανά sms)


ΔΙΑΚΑΙΝΙΣΑΚΗ, ΠΟΠΗ - Εκδόσεις ΚΕΔΡΟΣ - Ηλεκτρονικό βιβλιοπωλείο - Βιβλια για όλους\nΣπούδασε Graphic Design στην Αγγλία και επέστρεψε στην Ελλάδα στα τέλη του 1981. Μέχρι το 1996 δίδαξε σε σχολές γραφικών τεχνών και ασχολήθηκε με τη διαφήμιση ως ελεύθερη επαγγελματίας.\nΤα έργα της Μάχη με τη φωτιά και Το μυστικό δώρο της θάλασσας είναι μυθιστορήματα για παιδιά, μια φωνή για το σεβασμό στο περιβάλλον μας, που δοκιμάζεται καθημερινά από την ασυνειδησία του ανθρώπου.\nΤο 2001 εκδόθηκε το μυθιστόρημά της Ισσάχαρ.\nΗ Πόπη Διακαινισάκη έφυγε από τη ζωή τον Οκτώβριο του 2016, στο Ναύπλιο, όπου και ζούσε.\nΟλες οι ΚατηγορίεςΑστυνομικά / Περιπέτειες για παιδιά και νέους (σειρές)ΔιαφορετικότηταΕλληνική ΠεζογραφίαΗ παρέα των έξιΚόσμο-πιτσιρίκιαΟικολογία - Περιβάλλον\nΟ ΕΡΩΤΑΣ ΤΟΥ ΑΜΠΕΛΟΥΡΓΟΥ\nΜΑΧΗ ΜΕ ΤΗ ΦΩΤΙΑ\nΑΣ ΒΓΑΛΟΥΜΕ ΑΛΛΗ ΦΩΤΟΓΡΑΦΙΑ!\nΔΕ ΘΕΛΩ ΜΟΒ ΜΥΤΗ!